Rupanya Ada 13 Jenis Perabot Di Dalam Rumah Boleh Bantu Perkembangan Sensori Anak!

Zaman moden kini, terdapat pelbagai lambakan item yang dijual di pasaran untuk membantu perkembangan sensori anak-anak. Namun, ada juga segelintir ibu bapa yang kreatif lebih memilih menggunakan perabot di dalam rumah sahaja dengan pemantauan khas.
Sekiranya, anda kekurangan idea untuk menggunakan perabot di sekeliling yang ada, mungkin senarai di bawah ini boleh membantu. Ini merupakan perkongsian idea bemanfaat dari OT Mahfuzah Zainol, seorang ahli terapi cara kerja di pendidikan khas.

Baca juga: 4 Teknik Ubah Tingkah Laku Kanak-Kanak Ketika Mengamuk, Baru Mereka Tenang!
TAK PERLU ITEM MAHAL, GUNA APA YANG ADA DI RUMAH SAJA…
Gambar hiasan: GoodStart.org.

13 perabot sensori dalam rumah

Ada ibu ayah yang tanya bertanya, apa alatan atau perabot di rumah untuk saya sediakan kepada anak-anak supaya mereka tetap sistem sensori mereka terap ‘engage’?
SENARAI BARANGAN PERABOT DI DALAM RUMAH UNTUK SENSORI ANAK:

1. BEAN BAG
Boleh lompat-lompat boleh golek-golek.
2. GYM BALL
Atau boleh guna bola besar. Banyak aktiviti boleh dilakukan atas bola gym untuk meraikan keperluan sensori anak anda.
3. LAMPU BEWARNA-WARNI
Boleh guna waktu malam. Ambil masa 5-10 minit di bilik gelap bersama lampu jenis ini.
4. CARPET
Boleh guna carpet. Tak payah lah harga carpet sampai 3 ribu, eh! Carpet tu ada unsur sensori taktil. Tak kisah jenis apa pun.
5. BARANG MAINAN YANG MENGELUARKAN BUNYI
Apa-apa sahaja mainan berbunyi, alat muzik pun boleh, benda ketuk-ketuk pun boleh.

6. CERMIN
Letaklah banyak sikit cermin di dalam rumah. Selain menampakkan rumah anda luas, ia amat bagus untuk input sensori anak anda. Saya suka cermin banyak dalam rumah, boleh cermin diri sendiri juga.
7. ALATAN MEMANJAT
Kalau ada tempat memanjat dalam rumah memang bagus. Boleh letak wall climbing ke kan. Tapi kalau tak ada, boleh jadikan apa-apa binaan kukuh untuk anak-anak memanjat.
8. PUNCHING BAG
Alat ini pun bagus sebenarnya untuk melepaskan geram.
9. HANGING BAR
Ini macam alat untuk bergayut. Boleh beli di shopee tau. Murah je. Mak ayah pun boleh guna sebab boleh sangkut dekat pintu. Tak perlu space luas pun.
10. KHEMAH
Haa khemah dalam rumah ni bagus sangat. Kalau ada tu, pasanglah dalam rumah ye, untuk anak-anak dapat input sensori.

11. SELIMUT TEBAL
Boleh guna untuk main-main bersama anak sebelum tidur ke atau masa nap time ke.
12. BANTAL
Tahu kan nak buat apa dengan bantal? Boleh main dengan bantal.
13. KOLAM AIR
Selalu nampak pool plastik, swimming pool untuk anak-anak mandi dan bermain. Sesuai sangat.
Sekian, sedikit perkongsian saya sebagai ahli terapi cara kerja di pendidikan khas.
Sumber: Facebook Mahfuzah Zainol


Rupanya Ada 15 Bahan Terkandung Dalam French Fries, Jangan Terlalu Kerap Beri Anak Makan!

French fries atau mesra disapa dengan kentang goreng merupakan makanan yang selalu dihidangkan bersama menu utama sebagai pelengkap. Ianya juga boleh dinikmati sebagai snek atau makanan ringan.
Ada kalanya, anak kecil disuapkan makanan ini oleh ibu bapa kerana ia mudah disediakan sehingga menjadi kegemaran mereka.

Namun, menurut Dr. Rizal Abu Bakar kekerapan tinggi pengambilan kentang goreng berisiko mengalami masalah kesihatan kerana pelbagai bahan kandungan bersamanya. Mari ikuti penjelasan beliau dengan lebih lanjut.
Baca juga: Rupanya Ini Cara Betul Bagi Ubat Cair Pada Anak Guna Picagari, Baru Tahu!

RUPANYA ADA 15 BAHAN TERKANDUNG DALAM FRENCH FRIES, JANGAN TERLALU KERAP BERI ANAK MAKAN!

Soalan yang paling dinantikan. Ada apa dalam French fries?
Salah satu snek segera yang paling popular di restoren makanan segera. Dalam satu set kalau ada ayam, burger, air. Mesti ada fries.
15 BAHAN TERKANDUNG DALAM FRENCH FRIES
Dalam French fries ada 15 bahan. Selain garam, ia ada gula. Ada pewarna.
Ada dimethylpolysiloxane. Satu bahan kimia yang dimasukkan ke dalam minyak nak goreng fries tu. Tujuan nak elak minyak terpercik ketika proses menggoreng.
Ada sodium acid pyrophosphate dan tert-butylhydroquinone.
PELBAGAI MASALAH KESIHATAN BAKAL DIHADAPI
Gambar hiasan.
Hasil kajian dapati apabila keduanya diambil pada dos dan kekerapan tinggi boleh beri masalah pada penglihatan. Rosakkan mata.
Pakar pemakanan juga bagi amaran tentang risiko terbentuknya carcinogen acrylamide.
Bahan kimia yang terbentuk dalam sesetengah makanan apabila dimasak pada suhu tinggi sama ada goreng. Panggang mahupun bakar.
Risiko kanser. Kekerapan makan gorengan tingkatkan penyakit kardiovaskular. Jantung berlemak. Saluran darah tersumbat.
Makanan ini selalu dijamu pada budak kecil. Bahaya tu, kesian mereka.
Dapat sesuatu?
Boleh lihat di sini (baca sampai habis) untuk tahu contoh-contoh makanan dan minuman yang mudah dan berkhasiat sewaktu jamu pada anak-anak.
Sebenarnya, bukan tidak boleh beri langsung kepada anak kecil makan tetapi seeloknya dielakkan. Bekalkan anak dengan makanan-makanan berkhasiat. Terdapat pelbagai sumber makanan yang sihat dan juga sedap boleh diperolehi.
Lebih baik mencegah daripada merawat. Betul tak?
Sumber: Facebook Dr. Rizal Abu Bakar


Rupanya Ada 2 Cara Kurangkan Stretch Mark, Tak Payah Pening-Pening Dah

Stretch mark memang sinonim dengan wanita mengandung. Ia terjadi apabila kulit menjadi regang akibat tekanan berlebihan apabila mengalami pertambahan berat badan secara drastik, terutamanya sewaktu hamil.
Biasanya stretch mark akan lebih ketara selepas bersalin dengan parut berwarna putih timbul di bahagian perut, punggung dan payu dara.

Baca juga: Cuba Teknik ‘Mewing’ Untuk Dapatkan Jawline Tajam, Macam Model!
APA ITU STRETCH MARK?
Tanda regangan kulit ini mampu menurunkan rasa keyakinan diri seseorang. Individu yang mengalaminya mungkin berasa buruk, tidak menarik lagi-lagi di hadapan pasangan.

Stretch marks atau turut dikenali sebagai tanda regangan kulit merupakan masalah kulit global yang dihadapi oleh ramai individu. Masalah kulit ini boleh mengganggu keyakinanan diri seseorang terutamanya bagi golongan kaum Hawa.

Stretch marks sering terbentuk pada paha, bawah lengan, dada dan perut. Bentuknya pula seperti bergerigi ataupun berjalur-jalur.
Ia sering muncul pada waktu kehamilan kerana lebih daripada setengah wanita hamil akan mengalaminya. Akan tetapi, stretch marks juga boleh terbentuk kerana faktor lemak dalam badan.
Contoh bagi faktor lemak seperti perubahan mendadak berat badan seseorang lalu stretch marks boleh terbentuk di paha serta perut.
CARA NAK HILANGKAN STRETCH MARK
Terdapat 2 cara yang boleh bantu menghilangkan stretch marks ini iaitu melalui prosedur dan juga krim.
1. Prosedur menghilangkan stretch marks adalah:-– Terapi laser
– Radiofrekuensi
– Ultrasound
– Chemical peel
– Mikrodermabrasi
* Bagi mendapatkan hasil yang maksimum, dermatologi mungkin akan mencadangkan lebih daripada satu prosedur.
Walau bagaimanapun, prosedur-prosedur ini masih berisiko untuk mempunyai kesan sampingan jangka pendek walaupun dilakukan oleh golongan profesional.
Antara situasi yang boleh berlaku selepas mendapat rawatan ini ialah kebengkakan dan kemerahan pada kulit.
Setiap prosedur berbeza-beza mengikut stretch marks setiap individu dan pakar dermatologi akan memastikan anda mendapat rawatan yang bersesuaian dengan kondisi anda.
2. Penggunaan krim, gel dan losyenJika anda bercadang untuk mengunakan mana-mana krim, gel atau losyen bagi merawat tanda regangan kulit, pastikan anda melakukan perkara berikut:
Pakai secara konsisten. Produk harus selalu dipakai kerana masalah ini boleh mengambil masa yang lama untuk menampakkan kesan.
Gunakan ketika stretch marks mula terhasil. Bak kata pepatah, mencegah itu lebih baik daripada merawatkan? Oleh itu, tumpuan perhatian yang lebih kepada kulit badan anda dan ambil tindakan segera sekiranya tanda regangan kulit mula muncul.
Pastikan anda betul-betul sapukan produk rata meresapi kulit. Bagi mendapatkan hasil yang efektif, ambil masa ketika meletakkan produk pada kulit
Selain itu, anda juga boleh mendapatkan ubat preskripsi ini bagi merawat tanda regangan kulit:
– Tretinoin
– Asid hyaluronik
– Terdapat kajian yang menunjukkan dengan mengamalkan asid hyaluronic ini mampu memudarkan stretch marks.
Bagi tretinoin, ia turut dapat membantu dalam membuatkan kesan regangan tersebut kurang kelihatan.
Ada sebuah kajian melaporkan, individu yang mengamalkan tretinoin pada setiap malam selama 24 minggu menunjukkan pengurangan yang ketara berbanding mereka yang tidak mengamalkan apa-apa produk.
Retinol juga dikatakan dapat membantu memudarkan kesan-kesan awal regangan kulit.
Sumber: HelloDoktor


Rupanya Ada 5 Jenis Sos Tiram, Patutlah Ada Yang Rasa Cair & Ada Pekat!

Mungkin selama ini tidak ramai yang mengetahui, sos tiram mempunyai beberapa jenis mengikut kepada peratusan atau kepekatan ekstrak tiram itu sendiri dan kandungan bahannya. Selain itu, ia mempunyai pelbagai fungsi mengikut tujuan masakan masing-masing.
Melalui perkongsian yang dibuat oleh Chef Amer, terdapat lima jenis sos tiram di pasaran Malaysia. Selain sos tiram, terdapat sos perisa tiram, sos tiram premium, sos tiram tiruan sayuran dan sos berperisa tiram ekonomi. Jadi, jom lihat fungsinya!

Baca juga: Resepi Air Asam Menyengat, Ada Teknik Rahsia Buat Lagi ‘Kick’!
SYARIKAT BESAR BUKAN SETAKAT ADA SIJIL HALAL, MALAH ADA HACCP & ISO…

Masa saya beli Sos Tiram dekat NSK tadi, tiba-tiba ada seorang Auntie India ni tanya saya, yang mana satu Sos Tiram untuk vegetarian. Saya pun tunjukkan lah yang mana satu.

Kemudian dia tanya lagi apa beza Sos Tiram yang lain-lain tu. Ehhh…macam dekat kelas pula dia tanya. Sedang saya terangkan dekat dia, datang pulak mak cik ni tanya, Sos Tiram brand apa yang paling best.
Aikkk…sah! Dah boleh buat kelas pasal ni dekat NSK. Okay, Sos Tiram ini ada 5 jenis.
5 JENIS SOS TIRAM
1. SOS TIRAM

Kandungan ekstrak tiram lebih dari 10% dan boleh dipanggil Sos Tiram.
Rasa tiram yang sebenar.
Jenama Panda Lee Kum Kee.

2. SOS PERISA TIRAM

Kandungan ekstrak tiram kurang 5%, sebab tu tak boleh dipanggil Sos Tiram, hanya berperisa tiram sahaja.
Rasa tiram yang ‘mild’.
Jenama Maggie, Nona, Adabi, Taste-me.

3. SOS TIRAM PREMIUM

Kandungan ekstrak tiram 40%.
Rasa tiram yang sangat padu.
Jenama Premium Lee Kum Kee (ibu dan anak dalam sampan).

4. SOS TIRAM TIRUAN SAYURAN

Tiada langsung ekstrak tiram dan digantikan dengan serbuk cendawan (1%) serta perasa sahaja.
Disebabkan itu sesuai untuk vegetarian.
Jenama Sos Berperisa Tiram Sayuran Lee Kum Kee, Taste-Me.

5. SOS BERPERISA TIRAM EKONOMI

Kandungan ekstrak tiram yang sangat sedikit atau tiada langsung, sekadar perasa dan kicap serta pemekat sahaja.
Harga sangat murah dan dijual dalam tong 3 atau 5 kg.
Jenama Puteri, Emos, HTH.

Haaa….dah tahu sekarang nak beli Sos Tiram yang mana? Dah kandungannya berbeza, tentu lah harga juga berbeza. Ikut lah cita rasa, budget dan tujuan masakan masing-masing.
Satu lagi, tentu ramai yang akan bertanya tentang status HALAL Sos Tiram ini kan. Nasihat saya, terlanjur dah baca tentang kandungan atau bahan yang digunakan, tengok lah sekali cop halal dia ya.
Rajinkan sikit membaca tu, jangan main ambil je. Company besar-besar ni, bukan setakat ada sijil HALAL, malah ada HACCP dan ISO lagi. Guna lah tanpa was-was walau pun ada tulisan cina kerana ini pasaran mereka.
Sumber: Facebook Chef Amer


Rupanya Ada 6 Makanan Boleh Jadi ‘Ejen’ Pencair Kahak, Boleh Cuba Ni!

Kahak dengan kanak-kanak bukan satu perkara yang asing. Perkara tersebut secara tidak langsung membuatkan ibu bapa rungsing dalam memastikan anak-anak mereka kembali sihat seperti biasa.
Pasti pelbagai cara cuba dilakukan untuk mengurang kahak anak tetapi tetap juga tidak berjaya. Apa kata, ibu bapa di luar sana cuba praktikan 6 makanan yang boleh jadi ejen pencair kahak seperti perkongsian Dr Mazliana Mazlan.

Baca juga: Rupanya Sebiji Epal Sehari Boleh Kurangkan Risiko Asma, Ini Caranya…
RUPANYA ADA 6 MAKANAN BOLEH JADI EJEN PENCAIR KAHAK

Makanan boleh jadi ejen pencair kahak tau. Ramai tanya, makanan apa yang baik untuk anak makan bila batuk berkahak. Yang paling utama, makanan ultra proses penggalak kahak kita kena cuba elakkan sebaiknya.

Singgang ikan dan sup ayam, antara makanan yang wajib saya buat bila anak tak sihat. Banyak bahan ramuan pemusnah kahak kita boleh letak dalam makanan macam ni.  Saya kongsi 6 jenis makanan yang boleh kurangkan kahak dari anak-anak.
1. IKAN

Kandungan omega 3 bantu kurangkan radang dalam badan anak.
2. BEBAWANG

Allium dalam bebawang sebagai antiradang untuk kurangkan penghasilan kahak.
3. MAKANAN TINGGI FIBER

Buah dan sayur. Labu, sayur hijau, nenas, pear. Makanan tinggi fiber bantu cairkan kahak.
4. CALSICUM

Dalam capsicum, ada capsaicin. Unsur kimia yang bantu kurangkan kahak.
5. AIR

Wajib jadi kawan baik anak bila batuk. Air yang cukup, akan bantu pecah dan cairkan kahak anak. Air kelapa pun boleh.
6. SUP

Makanan bersup dengan bahan ramuan tinggi nutrisi dan bahan ramuan yang boleh kurangkan kahak. Makanan utama yang perlu kita bagi bila anak tak sihat.
Makanan, bukan ubat. Tapi, ia boleh bantu proses penyembuhan jika diambil dengan cara dan kaedah yang betul. Kita cuba sama-sama ya. Banyakkan real food untuk anak, dan jauhkan sebaiknya makanan tinggi proses dari anak-anak.
Sumber: Facebook Mazliana Mazlan


Rupanya Ada Campsite Murah Di Cameron Highlands, Macam Percutian Hotel 5 Bintang!

Biasanya kalau ke tanah tinggi Cameron Highlands mesti tidur di resort atau hotel kan? Tapi kalau musim cuti sekolah ni memang penuh la jawabnya semua tempat penginapan yang ada di sana kerana orang ramai sudah mula mahu bercuti bersama keluarga sambil menikmati angin sejuk dan teh panas.
Apa kata percutian akan datang anda cuba sesuatu yang lain iaitu tidur dalam khemah. Haa mesti seronok kan? Harganya pun murah sahaja iaitu RM26 untuk dua orang. Memang berbaloi-baloi. Ikuti perkongsia saudari Daten Gweng di bawah.

Baca juga: Nak Pergi Cameron Highlands Flora Park? Ini Perkara Wajib Tahu!
Baca juga: Nak Bercuti Ke Cameron Highlands? Ini Senarai Tempat Wajib Singgah

RUPANYA ADA CAMPSITE MURAH DI CAMERON HIGHLANDS
Bercuti 5 bintang di Cameron Highland dengan kos penginapan rm26 sahaja berdua. Selalu check in hotel, kali ni check in khemah, khemah sendiri.

– Jalan ke campsite

Khemah di set up seringkas mungkin namun tetap pentingkan keselesaan tulang belakang dan keselesaan mata memandang juga.
– Kami pakai tilam angin.

Tempat camping: Sungai Pauh Campsite
Kos: Rm10 perpax (kena booking melalui web jabatan perhutanan pahang)
Kos entry: RM3

Tandas bersih yang amat. Bilik air pun.
Ramai solat kat khemah masing masing tapi kami solat kat surau berjemaah berdua. Surau pun bersih.
Day 1:
Jalan kaki melalui jambatan gantung kecil ke Opah Strawberry Taman Sedia. Makan nasi lemak strawberry. Sedap tau nasi lemak. Ayam crispy sangat.

Sizzling yee mee pun sedap kat sini. Scones. Nak makan pizza dapur kayu pun ada. Pendek kata tak payah masak. Banyak kedai makan.

Jangan lupa cari strawberry putih..kak gweng suka. Tak masam, lebih manis. Cari buah yang besar besar ya.

Day 2:
Breakfast kat Abang Strawberry. Nasi lemak dan mee kari.

Malam malam sejuk 17c kena pakai setokin tebal. Renger Hutan bagitau semalam bertuah. Tak hujan. Cuaca cerah. Orang pun tak ramai kat cameron.

Sumber: Facebook Daten Gweng


Rupanya Ada Jenis Rumput Boleh Rawat Masalah Gastrik, Dijadikan Ulam

Siapa pernah kena gastrik? Gastrik atau angin medu ialah penyakit angin yang membuatkan perut tidak selesa dan sakit. Selain berjumpa doktor, gastrik juga boleh dirawat dengan petua tradisional dengan menggunakan tumbuhan yang ada sekitar rumah. Wah, rupa-rupanya ada juga rumput yang memberi manfaat. Nak tahu apa? Ikuti perkongsian di bawah.
Baca juga: Elak 5 Makanan Ini Yang Boleh Menyebabkan Kanser, Bahaya!

RUPANYA ADA JENIS RUMPUT BOLEH RAWAT MASALAH GASTRIK
Sis nak share sejenis rumpai yang kebetulan tumbuh di kawasan rumah sis..(spesis rumput…tidak berdahan atau berbatang) Kebetulan lepas cucuk sis alami gerb atau medu atau gastrik..

Ada seorang pakcik bagitahu pokok ni sesuai untuk penyakit tersebut dan jugak sesuai untuk ibu-ibu yang mengalami meroyan. Pokok ni di kampung sis orang panggil pokok/akar kerak nasi..spesis rumput tapi berbunga-bunga.

Cara-caranya:
– Basuh bersih-bersih rumput ni
– Time nasi nak masak. Switch dah off. Letak sahaja rumput ni

– Letak dalam 5 hingga 10minit. Dah kecut, keluarkan. Boleh dimakan dengan nasi sebagai ulam.

Menjengah ke ruangan komen, ada juga yang mengguna daun rumput tersebut untuk merawat bayi kurap susu dan dicampurkan dengan bedak sejuk.

Selamat mencuba!
Sumber: Facebook Syirahimie Azmie


Rupanya Ada Port Nasi Kandar Paling Sur & Terangkat Di Kota Damansara!

Sebut sahaja nasi kandar, sudah tentunya ramai yang memilih untuk ke Pulau Pinang kerana banyak pilihan kedai boleh disinggah. Bermula dari harga paling murah sehinggalah yang paling mahal pun ada!
Tapi sebenarnya, anda tak perlu travel jauh-jauh untuk dapatkan nasi kandar paling terangkat sebab di Kota Damansara pun ada tau! Kalau anda belum cuba dan belum tahu, memang rugi! Jom baca info lanjut di bawah.

Baca juga: Trip DIY 14 Hari Ke Utara Thailand, Lebih Berbaloi & Jimat!
PORT NASI KANDAR PALING SUR & TERANGKAT DI KOTA DAMANSARA

Tak lain dan tak bukan sudah tentunya, Nasi Ahmad Kota Damansara. Terdapat dua cawangan di sekitar Kota Damasara dan kesemua cawangan memang sentiasa full house.

Nasi Ahmad merupakan nasi Kedah resepi turun temurun seorang ibu yang bekerja sebagai tukang masak. Encik Abdul Halim merupakan pengasas Nasi Ahmad mengambil keputusan untuk tinggal Kota Damansara selepas tamat kontrak pekerjaan.

Selama dua tahun berhempas pulas mempelajari resepi daripada seorang ibu, Encik Abdul Halim akhirnya membuka kedai dan memilih untuk tidak menggunkan nasi putih sebaliknya nasi kuning sebagai hidangan utama dan menjadikan ia nasi kandar paling spesial sekitar Kota Damansara.
MENU WAJIB CUBA KALAU SINGGAH NASI AHMAD
Antara menu wajib anda cuba dan order sudah tentunya, Nasi Ahmad ayam goreng, ayam kicap madu , daging masak hitam dan kambing merah. Itu merupakan menu kegemaran pelanggan dan tak cukup satu pinggan, confirm tambah nasi.

Cara order sama seperti nasi kandar di Pulau Pinang, anda boleh memilih untuk lebih kuah atau sedikit kuah. Rasa kari yang cukup pekat, rempah ratus dan ditabur dengan hiasan bawang goreng.
Bawang gorengnya pula daripada lain kerana homemade dan tidak dibeli di pasaraya. Setiap hari akan buat yang baharu supaya kualiti lebih terjaga dan menepati citarasa pelanggan.

Paling penting, harganya sangat berpatutan dan sesuai untuk dinikmati bersama seisi keluarga. Kini, anda tak perlu lagi travel ke Pulau Pinang untuk menikmati nasi kandar, Nasi Ahmad Kota Damansara kan ada! Ada 2 cawangan anda boleh kunjungi iaitu:
1. Nasi Ahmad Seksyen 3 Kota Damansara

2. Nasi Ahmad Seksyen 6 Kota Damansara

Selamat mencuba!


Rupanya Ada Rahsia Nak Bagi Anak Mudah Mengantuk, Doktor Saran Guna Bahan Ini

Tidur memainkan peranan penting bagi perkembangan otak kanak-kanak. Otak dan tubuh mereka dapat membesar dan berkembang dengan baik apabila peroleh tidur yang cukup.
Jika anak anda sukar tidur pada waktu malam, Doktor Mazliana Mazlan menyarankan penggunaan epsom salt di dalam air rendaman mandian si kecil. Menurutnya, epsom salt mengandungi magnesium yang begitu penting dalam badan kanak-kanak kerana dapat membantu anak dapat tidur lena.

Baca juga: Doktor Kongsi 5 Kaedah Bina ‘Self-Esteem’ Anak-Anak, Jangan Jadikan Anak ‘Tikus Eksperimen’
RUPANYA ADA RAHSIA NAK BAGI ANAK MUDAH MENGANTUK
Saya beli di farmasi kat rumah je.

Semua rumah kena ada epsom salt tau.

Saya suka betul rendam anak dalam air epsom salt. Tak kira masa. Anak pun syok betul berendam.
Sehari sekali. Ambil 1 cawan epsom salt, masuk dalam air suam. Buat waktu mandi petang. Anak mudah mengantuk malam nanti, tidur lebih nyenyak insyaAllah.
Bila anak demam, tak sihat, batuk atau selsema, saya akan kerapkan buat. Dua atau tiga kali sehari. Dari lemah tak larat, segar anak setiap kali lepas rendam. Kahak pun banyak keluar.
KENAPA EPSOM SALT?

Dalam epsom salt ada magnesium.
Magnesium bantu untuk relax kan otot anak, bantu untuk tenangkan sistem saraf anak. Magnesium antara suplement transdermal yang paling selamat untuk anak-anak kecil.
Lebih 325 proses biologi dalam tubuh badan anak perlukan magnesium. Kalau tak cukup magnesium, maknanya akan ada fungsi sistem badan yang akan terganggu.
Macam garam kasar, tapi jangan makan pulak ye.
Dan ramai sebenarnya anak-anak yang tak cukup kandungan magnesium dalam badan mereka.
Dalam makanan, magnesium ada pada bayam, kacang, dark chocolate, pisang, tofu, dan sebagainya. Tapi anak kecil makan bukannya dalam kuantiti yang banyak kan.
KEPENTINGAN MAGNESIUM PADA TUBUH ANAK-ANAK!
Jommmm letak air suam dan epsom salt dalam baldi.
Magnesium penting untuk;
1. Tidur anak yang baik.
2. Perbaiki mood anak.
3. Lebih fokus.
4. Kuatkan tulang dan gigi.
5. Berikan energy secukupnya untuk anak.
6. Sihatkan otot dan saraf.
7. Membantu penyerapan vitamin dan mineral lain.
8. Tingkatkan imuniti badan anak.
Jenuh suruh dia kecilkan diri sampai tak nampak badan. Menurut perintah betul hahaha.
Lepas anak main waktu petang, korang ajak rendam dalam bath tub. Kalau tiada, guna baldi macam saya pun boleh. Malam mesti anak tak meragam sangat, lajuuu je nak masuk tidur.
Korang cuba k. Epsom salt ni 1.2 kg, harga tak sampai RM 20 pun. Boleh cari di farmasi berdekatan.
Mazliana Mazlan,
Follow saya untuk perkongsian lebih tentang pemakanan dan gaya hidup sihat anak-anak dan keluarga.
Sumber: Facebook Mazliana Mazlan


Rupanya Ada Ubat Yang Menyebabkan Vertigo & Ini Cara Rawatnya

Pernahkah anda berasa diri atau ruang sekeliling berpusing-pusing, walaupun ketika itu anda dalam kedudukan statik? Jika ya, inilah vertigo. Vertigo bukanlah sejenis penyakit, tetapi satu gejala yang terjadi sekiranya terdapat gangguan pada mekanisme keseimbangan badan manusia.
Ada dua jenis vertigo iaitu vertigo sentral (berpusat) dan vertigo periferi. Vertigo sentral terjadi akibat migrain, penyakit sclerosis, strok dan tumor manakala vertgigo pereferi pula terjadi apabila terdapat gangguan sistem di bahagian dalam telinga dan menyebabkan otak menjadi keliru.

Baca juga: 13 Jenis Ubat Kena ‘Standby’ Di Rumah Kalau Alami Gejala Ringan Covid-19
ADA UBAT YANG BOLEH MENYEBABKAN VERTIGO?

Terdapat kesan sampingan ubat yang boleh menyebabkan vertigo. Antaranya adalah:

Antibiotik – kumpulan aminoglikosida, makrolida dan sulfamethoxazole.
Antikonvulsan – levetiracetam dan phenytoin.
Antiradang – celecoxib, naproxen dan prednisolone.
Antiviral – oseltamivir.
Ubat kardiovaskular – nifedipine, frusemide dan glyceryl trinitrate.

CARA MERAWAT VERTIGO
Terdapat dua kaedah rawatan untuk vertigo iaitu rawatan menggunakan ubat-ubatan dan bukan ubat-ubatan.

Rawatan vertigo berpusat bergantung kepada punca masalah tersebut. Sebagai contoh, sekiranya vertigo terjadi disebabkan oleh penyakit migrain, maka rawatan serangan akut dan pencegahan migrain diperlukan bagi memberikan kelegaan yang segera dan membantu untuk mengurangkan tahap kesakitan serta kekerapan serangan migrain.
Bagi masalah vertigo periferi pula, terdapat dua kategori ubat yang digunakan untuk menghilangkan gejala vertigo, iaitu ubat perencat vestibular dan ubat antiemetik.
Ubat perencat vestibular yang utama adalah antihistamin dan benzodiazepine. Ubat-ubat ini hanya boleh diambil apabila gejala vertigo muncul. Sekiranya ubat-ubat ini diambil secara berterusan, ia boleh menghalang proses adaptasi semula jadi otak terhadap input vestibular yang baru, seterusnya memburukkan lagi tahap gejala.

Antara contoh ubat antihistamin adalah dimenhydrinate dan diphenydramine. Ubat-ubatan ini merencatkan aktiviti neurotransmitter histamin, seterusnya mengurangkan tahap keterukan vertigo dan mabuk gerak (motion sickness). Mulut kering, mengantuk dan sakit kepala adalah antara kesan sampingannya.
Benzodiazepine pula menggalakkan aktiviti neurotransmitter perencat asid amino butirik Gamma (GABA) di dalam sistem vestibular. Ia juga mampu mengurangkan gejala keresahan yang sering berlaku semasa serangan vertigo. Kesan sampingan benzodiazepine adalah mengantuk, gangguan pada koordinasi badan dan memori.

Sekiranya pesakit mengalami vertigo setelah pengambilan ubat-ubatan ini, jangan terus berhenti makan ubat tersebut tanpa nasihat doktor atau ahli farmasi. Segeralah berjumpa doktor untuk pemeriksaan lanjut dan dapatkan nasihat agar kesan sampingan dapat diatasi serta pemilihan ubat yang lebih sesuai dapat diberikan kepada pesakit.
Sumber: Facebook Kementerian Kesihatan Malaysia


Rupanya Amalkan 8 Tabiat Ini Untuk Otak Kekal Sihat, Jangan Kerap Dalam Kegelapan!

Terdapat banyak faktor yang boleh merosakkan otak anda. Antaranya adalah terlalu banyak duduk dalam kegelapan, tabiat tidur yang tidak baik, tidak keluar bersosial, menggunakan fon telinga terlalu kuat dan sebagainya.
Melalui perkongsian dari Doktor Erna Nadia, terdapat lapan tabiat yang boleh diamalkan untuk menjadikan otak lebih sihat. Hendak badan yang cergas, kena pastikan otak juga sihat dan aktif terlebih dahulu kerana otak diperlukan untuk semua perkara. Jom sama-sama amalkannya.

Baca juga: Nampak Macam Penyakit Mental Tapi Rupanya Bukan, Orang Ramai Kena Tahu!
OTAK SIHAT, BADAN CERGAS, KERJA PUN JALAN!

Jom jadikan otak kita sihat.

AMALKAN 8 TABIAT INI UNTUK OTAK YANG SIHAT
1. TIDUR DENGAN LEBIH BERKUALITI
Gambar hiasan: Google.com
Maksudnya tidur dengan pola masa yang sama. Pada yang kerja shift, memang susah nak dapatkan waktu tidur yang sama setiap hari.
Apa yang mungkin anda boleh lakukan adalah set dalam kepala setiap kali sebelum shift habis, elakkan minum kaffein dan makan berat sebab balik tu boleh terus tidur.
Tidur yang berkualiti akan buatkan otak di tahap maksima.
2. BERGERAK AKTIF SETIAP HARI
Gambar hiasan: Google.com
Jika anda berkerja dalam bangunan dan tempat aircond, cubalah untuk keluar atau cari masa juga dapatkan pendedahkan cahaya matahari sebelah pagi atau petang. Move your gluteus!
Badan berpeluh dan aktif akan buatkan otak lebih hebat berkerja.
3. LIMITKAN MASA MENGHADAP GADJET SETIAP HARI
Gambar hiasan: Google.com
Kita boleh kawal berapa masa kita nak habiskan dengan gajet. Bak satu lirik lagu kalau aku like, aku like, kalau tak, aku swipe. Swipe saja berita yang tak membawa manfaat pada kita. Masa tidak menunggu kita.
4. KURANGKAN PENGAMBILAN GULA
Gambar hiasan: Google.com
Gula ini datang dalam pelbagai bentuk. Makanan dan minuman tinggi gula hanya akan menyebabkan pelbagai masalah kesihatan di kemudian hari. Sedap memang sedap tapi ianya tak baik untuk tubuh badan kita.
5. SAYANGI TELINGA ANDA
Gambar hiasan: Google.com
Kita tak boleh ganti telinga kita kalau ianya dah rosak. Kita hanya boleh pakai alat bantuan pendengaran sahaja kalau dah rosak. Jika nak guna earphones, pastikan volumenya tidak melebihi 85 dB.
6. KELUAR BERJUMPA DENGAN KAWAN-KAWAN
Gambar hiasan: Google.com
Ramai yang cenderung untuk duduk berseorangan, lagi lagi apabila tengah down/stress. Tak berapa baik sebenarnya.
Cubalah untuk hidup dalam dunia sebenar. Kita akan dapat kawan baru, cipta suasana yang gembira, otak kita lebih berfikiran luas dan sedar tak sedar banyak ilmu kita boleh gapai.
7. DENGAR ATAU NAMPAK SAHAJA BENDA NEGATIF, TUKAR TOPIK/TAK PERLU RESPONSE
Gambar hiasan: Google.com
Benda negatif hanya akan buatkan kita menjadi negatif juga. Dengar cerita buruk lagi-lagi kalau pasal kita, abaikan saja.
We never know the real true story. Orang itu begitu orang ini begini, let them be. Tak perlu tambah dosa yang sedia ada.
Fokus kepada yang baik-baik, comel comel dan positif saja. Our mental health matters more than fancy stories.
8. PASTIKAN KEADAAN SEKELILING KITA CERAH APABILA MASIH BERJAGA
Gambar hiasan: Google.com
Kegelapan hanya akan buatkan diri kita diselubungi kesedihan, negatif dan kebuntuan. Kalau rasa mood mahu berehat sikit, kita boleh cahaya terang mana yang kita mahukan waktu itu.
Masa tidur, seeloknya tutup lampu. Tidur dalam keadaan cerah, tidak berapa baik untuk rehatkan otak dan badan kita. Begitu.
Saya tambah satu lagi:
Pilih makanan yang sihat berkhasiat. Be moderate. Kita nak badan kita sihat cergas, kita perlu make sure otak kita sihat aktif hebat dahulu sebab kita perlukan otak untuk semua perkara.
Dr. Erna Nadia.
Sumber: Facebook Erna Nadia


Rupanya Ayat Pujian Seperti “Pandainya Kakak” Boleh Jadi Toksik. Kena Ubah Ayat Pujian!

“Bijaknya kakak!”
Siapa sangka ayat pujian seperti di atas merupakan jenis pujian yang toksik. Melalui tweet yang dibuat oleh Psikologis Akif Basri, pujian sebegitu boleh menyebabkan anak kurang keyakinan untuk buat silap dan lebih tinggi anxiety.

Melalui perkongsian ilmu dari Puan Wawa Shauqi pula, ayat pujian perlu diubah menjadi lebih diskriptif iaitu menghuraikan usaha yang anak lakukan. Jom baca penjelasan seperti di bawah dengan lebih lanjut.
Baca juga: Rupanya 10 Jenis Makanan Ini Dapat Bantu Perbaiki Kitaran Tidur Anak

SEPATUTNYA PERLU DIPUJI PROSES ATAU USAHA ANAK BUAT
Gambar hiasan: Google.

Siapa sangka, pujian seperti, “pandainya kakak”, “bijak anak mama ni” boleh jadi pujian yang TOKSIK. Terkejut juga masa awal-awal belajar dulu.
Baca tweet dari Psikologis Akif Basri ni. Kita akan faham kenapa.

PUJIAN SEBEGITU MEMBERI 3 IMPAK NEGATIF TERHADAP MINDSET ANAK
Cara pujian macam dekat atas tu, memberi 3 impak negatif terhadap mindset anak. Mereka membesar dengan sangkaan bahawa:
1. Pandai itu bakat. Tak pandai tu nasib. Sedangkan tak pandai boleh jadi pandai melalui usaha.
2. Anak lebih concern untuk dilihat pandai. Sampai sanggup menipu atau tindas orang lain.
3. Susah nak mengakui kesilapan.
IA DIGELAR SEBAGAI ‘FIXED MINDSET’
Mindset ini disebut sebagai ‘fixed mindset’.
Anak akan mudah down bila gagal capai sesuatu. Paling tak best, ada yang sanggup tipu/ tiru dalam exam, asalkan skor.
Kalau anak yang bernasib baik pulak, risau-risau akan timbul sifat diva dalam diri. Selalu merasa dirinya lebih baik. Dan tak suka bila kawan lain lebih dari dia.
TUKAR AYAT PUJIAN SEPERTI MENERANGKAN USAHA YANG ANAK LAKUKAN
Gambar hiasan: Google.
Cuba tukar pujian tu jadi lebih diskriptif. Kita tak label ‘pandai’, atau ‘bagus’. Tapi kita describe USAHA yang anak dah buat.

“Asbab dari kakak banyak habiskan masa study sebelum exam, Allah izinkan result exam akak cemerlang macam ni.”
“Mama tengok, sejak abang banyam melukis ni, lukisan abang makin kemas. Pilihan warna pun makin cantik.”
“Mama tengok, sejak adik kerap bantu mama, makin cekap adik buat kerja. Basuh pinggan akin bersih. Lipat kain makin kemas.”

Pujian-pujian diskriptif ni membentuk ‘growth mindset’ dalam diri anak-anak. Anak yang ada ‘growth mindset’, memahami bahawa:

Kesilapan boleh diperbaiki. Malah ia adalah peluang untuk belajar.
Gagal bukan sebab kita tak pandai, tapi sebab kurang berusaha.
Gagal tak bermakna kita perlu berhenti berusaha. Tapi perlu cari jalan dan usahakan cara lain.

Sumber: Facebook Wawa Shauqi


Rupanya Bahaya Simpan Password Di Chrome, Ini Sebabnya….

“Alamak! Tak ingat password lah. Kena save terus sahaja lepas ni…”
Situasi di atas mesti selalu terjadi kan? Takut terlupa kata laluan dan terus sahaja anda mengambil keputusan untuk save di Chrome untuk memudahkan kegunaan masa hadapan. Sebenarnya, tindakan tersebut boleh undang bahaya dan tidak perlu untuk kita save kata laluan di Chrome.

Hal ini turut akan menjejaskan beberapa perkara lain seperti diulas oleh pengguna Twitter bernama Omar Mokhtar. Bahaya kalau tersilap langkah, boleh digodam! Jom baca…
Baca juga: Cara Nak Trace Password Aplikasi Bila Terlupa, Tak Payah Klik ‘Forgot Password’

RUPANYA BAHAYA SIMPAN PASSWORD DI CHROME, INI SEBABNYA

Password yang disimpan pada Chrome sebenarnya terdedah kepada local attacks. Browser, macam Chrome, hanya melindungi password yang disimpan tu menggunakan OS password saja.
Maksudnya, sesiapa sahaja yang tahu password laptop/komputer korang, dia boleh tengok semua password yang korang simpan pada Chrome.
Ini termasuk juga kalau laptop korang kena curi. Bukan itu saja, password korang juga akan terdedah dengan malware. Maksudnya, kalau penggodam berjaya mengawal komputer korang dari jauh menggunakan malware, dia kemungkinan boleh akses kepada password kat Chrome juga.

Chrome dicipta untuk melayari Internet, bukan sebagai password vault. Lagipun korang juga akan rasa terhad kena pakai Chrome je. Solusinya lebih baik korang guna password manager yang memang khusus untuk simpan password dengan selamat.
KENAPA TAK BOLEH GUNA PASSWORD SAMA?

Aku faham, dalam sehari kita guna banyak servis online; Facebook lah, Twitter lah, Internet Banking lah dan macam-macam lagi. Ada orang mungkin ada lebih 100 akaun di Internet. Sebab malas nak ingat, depa ulang-guna password yang sama ja.
Namun, perbuatan ni akan dedahkan korang kepada apa yang kita sebut sebagai ‘Domino Effect’. Kalau salah satu website yang korang guna kena breach, akaun korang mungkin akan digodam di website yang lain-lain jugak.
Sumber: Twitter Omar Mokhtar


Rupanya Banyak Manfaat Rebung, Boleh Turunkan Kolesterol & Kulit Kekal Cantik!

Rebung buluh merujuk kepada pucuk buluh yang muda dan masih lembut. Di Asia, ia biasanya ambil dan dipotong untuk dimasak sebagai lauk. Contohnya gulai rebung, salad dan sayur lodeh.
Banyak kelebihan rebung yang tidak semua masyarakat tahu. Melalui perkongsian dari Doktor Rizal Abu Bakar, terdapat 62 kajian telah mengesahkan rebung dapat menurunkan kolesterol. Selain bagus untuk kulit dan bantu usus kerana bertindak sebagai prebiotik.

Baca juga: Resepi Bergedil Daging Versi Rendah Karbo/Keto, Dulu Berat 130Kg Kini 65Kg!
BOLEH CUBA BELAJAR MAKAN REBUNG SELEPAS INI…

Nyum nyum. Pekena salad orang Melayu pagi pagi pun mantap. Kasi terangkat sikit dengan gabungan rebung, tauge, kerang, dan kerisik.

Dah pernah try? Ini semua fresh. Boleh makan macam tu je.
ANTARA KHASIAT REBUNG

1. KAYA ANTI OKSIDA, COPPER, VITAMIN B6, & LAIN-LAIN
Rebung ni kaya dengan anti oksida, copper, vitamin B6, E, K, Riboflavin, Thiamine dan fosforus. Vitamin B6 saja terlibat dalam 140 biochemicals reaction dalam sel. Tak cukup vitamin sakitlah sikit tubuh.
2. MENGANDUNGI PREBIOTIK & TURUN KOLESTROL
Rebung ni bagus sangat untuk kulit, turunkan kolesterol dan bantu usus sebab bertindak sebagai prebiotik. Rebung juga bantu kuruskan badan. Ada 62 kajian sahkan hal boleh kurus ni. Kalau campur dengan MCT Oil makin cepat turun berat badan.
Bolehlah cuba masukkan dalam diet harian. Nanti dapatlah bonus kulit cantik, badan lentik tu.
3. BAIKI SISTEM PENGHADAMAN, CEGAH DIABETES & ANEMIA
Rebung juga baiki sistem penghadaman. Yang ada sembelit, elok sangat amal makan rebung. Bantu metabolisma badan. Cegah diabetes dan anemia. Kalau tak jumpa rebung. Boleh juga guna belimbing buluh.
Rebung ni boleh buat macam macam. Dahlah berkhasiat. Jarang orang sekarang makan rebung ni. Sebab susah nak jumpa. Tapi saya cari jugak sebab nakkan khasiatnya.
Rebung ni sedap buat salad atau buat rebung udang masak lemak cili padi. Fuhh sodap ni makan time hujan panas panas. Baru merecik!
RESEPI GULAI LEMAK UDANG CILI API + REBUNG
Nak masak lemak cili padi ni tak susah pun. Tak guna banyak bahan.

BAHAN-BAHAN:

Rebung fresh.
Udang (dicuci dan disiang).
Cili padi (ikut nak banyak mana ikut selera pedas).
1 inci kunyit hidup.
Daun kunyit (mayang halus).
1 batang serai.
Santan segar.
Asam keping.
Air secukupnya.
Garam bukit secukup rasa.

CARA PENYEDIAAN:
1. Tumbuk sekali kunyit dan cili padi sampai lumat.
2. Ketuk serai bagi lenyek sikit.
3. Masukkan bahan tumbuk tadi dalam periuk. Masukkan separuh santan, rebung dan asam keping. Didih guna api sederhana sampai menggelegak.
4. Baru masukkan udang. Kacau dan masukkan baki santan serta garam cukup rasa.
5. Biarkan selama 10 minit dan tutup api.
6. Sedia untuk dihidang.
Bolehlah cuba.
Sumber: Facebook DrRizal Abu Bakar


Rupanya Bayi Dalam Awal Kandungan, Jantina Mereka Satu Bentuk Sahaja

Tidak ramai yang mengetahui info menarik ini. Rupanya setiap bayi di dalam kandungan, baik lelaki atau perempuan, jantina mereka adalah satu bentuk sahaja. Info ini telah dikongsikan oleh Puan Saidatul Husna sewaktu dirinya sebagai pelajar perubatan.
Dalam hantaran tersebut, dia menjelaskan pada awal perkembangan seksual iaitu sekitar 6 minggu pertama, bentuk jantina bayi adalah satu jenis yang seakan-akan jantina perempuan sebelum ia berubah di minggu berikutnya. Jom baca perkongsian ini untuk tahu dengan lebih terperinci!

Baca juga: [VIDEO] Resepi Dua Menu Sihat Berpantang Ibu Bersalin, Bantu Meriahkan Susu Badan!
SEKITAR 6 MINGGU PERTAMA, BENTUK JANTINA BAYI ADALAH 1 JENIS…
Gambar hiasan: LaureenCarruthers / GettyImages.

8 tahun lepas, ada satu info yang paling saya teruja sewaktu masih student medik. Rupa-rupanya setiap bayi dalam kandungan, baik lelaki atau perempuan, jantina mereka adalah satu bentuk sahaja.

Semasa ibu mengandung, jantina bayi sudah ditentukan semasa DNA mak dan ayah bercampur. XY chromosomes untuk bayi lelaki. XX chromosomes untuk bayi perempuan.
Cuma pada awal perkembangan seksual, sekitar 6 minggu pertama, bentuk jantina bayi adalah satu jenis. Seakan-akan jantina perempuan. Boleh rujuk pada gambar di bawah. (Semasa 1 bulan dalam kandungan).
Sehingga pada minggu ke-7, jika bayi itu lelaki, perlahan lahan bentuknya berubah. Ada hormon testicular yang akan membentuk testis. Menjadikan kemaluan yang asalnya bersifat perempuan menjadi lelaki dan maskulin.
Ditambah pula hormon lain di dalam bayi lelaki, ini akan menyekat pembentukan organ peranakan, seperti rahim, serviks dan tiub falopio.
KIRANYA PADA ASAL RUPA KEMALUAN MEREKA ADALAM SAMA

Baik bayi lelaki atau perempuan, kiranya pada asal rupa kemaluan mereka adalah sama. Kemudian hormon lelaki mengubah bentuk kepada testis dan zakar.
Kalau bayi perempuan pula, ia tidak berubah banyak. Dari keadaan asal satu bulan kandungan, kemudian berkembang lebih sempurna. Tanpa mengubah bentuk asal.
Sebab itulah dunia di dalam rahim ibu ni misteri. Perubahan berlaku dari semasa ke semasa. Tambahan bila melibatkan urusan jantina, ia adalah kuasa Allah yang menentukan.
Sebagaimana firmanNya,
“Dialah yang membentuk kamu dalam rahim menurut yang Dia kehendaki. Tidak ada tuhan selain Dia. Yang Mahaperkasa, Mahabijaksana.” – Al Imraan : 6
MasyaAllah.
Sumber: Facebook Saidatul Husna


Rupanya Buah Gugur Boleh Dikutip Menjadi Baja, Bagus Untuk Pokok Buah & Berbunga!

Apabila melihat pokok yang ditanam tumbuh dengan subuh pasti mendatangkan kegembiraan buat para pencinta tanaman. Akan tetapi, buah tersebut pasti akan berguguran jatuh kerana terlalu banyak ataupun tiupan angin yang kencang.
Melihat buah-buah yang berguguran jatuh, terasa sayang dan membazir. Tidak kira buah jambu, buah mangga, buah rambutan dan sebagainya. Oleh itu, daripada dibiarkan begitu sahaja buah tersebut ia boleh dijadikan baja yang bagus untuk tanaman pokok buah dan tanaman berbunga.

Baca juga: 2 Cara Buat Spicy Tuna Wrap, Style Bujang Yang Mudah & Cepat!

BUAH BANYAK GUGUR, KUTIP BUAT BAJA

Hari ini saya kutip buah jambu air yang berguguran di atas tanah untuk dijadikan baja buah.

Baja cecair yang terhasil dari peraman buah-buahan yang dah rosak ini baik untuk tanaman berbunga dan berbuah. Apa-apa jenis buah pun boleh, cuma durian itu payah sikit lah sebab kulitnya terlampau keras.

Buah busuk.
Harap tak ada lah yang komen membazir ke, kenapa tak makan, kenapa itu dan ini kerana ada banyak cara kita boleh dapatkan buah yang busuk. Contohnya dari pasar, peniaga, rumah kediaman dan sebagainya.

Posting ini harus dilihat dari sudut ilmu, akan bagaimana sesuatu bahan sisa itu boleh dijadikan sumber kepada sesuatu yang bermanfaat.
Formula asas nisbah buah:
1. Gula merah = 1:1.
Contohnya kalau ada 1 kg buah, campurkan dengan 1 kg gula merah.
2. Masukkan dalam bekas, tutup, peram.
3. Boleh tambah air jika mahu.
Cara penggunaan:

Air baja buah.
1. Ambil 5-10ml air baja campur dengan 1 liter air. Siram ke tanah dekat pokok buah atau pokok bunga.

Air baja rumput.
2. Siram 3-4 kali seminggu pun tidak menjadi masalah.
Semoga berguna kepada rakan-rakan.
Sumber: Facebook Norahim Ibrahim


Rupanya Buah Kiwi Bantu Anak Susah Tidur Malam, Makan Dengan Biji Sekali

Siapa sangka buah kiwi dapat membantu anak yang sukar tidur malam dengan memakannya. Melalui perkongsian Mazliana Mazlan, kandungan serotonin dalam kiwi membantu kitaran tidur menjadi lebih baik.
Selain itu, terdapat banyak khasiat yang terkandung dalam buah kiwi dan bijinya. Jadi, ajarlah anak makan buah kiwi bersama biji sekali. Jom baca penerangan beliau di bawah.

Baca juga: Bayi Berisiko Mati Mengejut Bila Terdedah Dengan Asap Rokok, Awas!
AJAR ANAK MAKAN BUAH KIWI BERSAMA BIJINYA
Gambar: Sedap kan masam manis.

Kenalkan kiwi untuk anak yang susah nak tidur malam. Kiwi sangat bagus untuk tidur tau.

Bagi anak makan kiwi 1 jam sebelum tidur, buat selama 2 minggu. Korang akan nampak hasilnya, InsyaAllah.
Tidur anak lebih cepat. Letak je kepala atas bantal, terus dah nak tidur. Tidur anak lebih lama.
Gambar: RM14.50 bahagi 6, RM 2.50 sebiji. Sebiji kiwi lagi tinggi khasiat dari sebiji burger. Kita pilih kiwi ok.
Bagus kan untuk otak kalau anak dapat tidur lebih lama. Tidur anak lebih berkualiti. Susah anak nak terjaga tengah malam.
Dalam buah kiwi, ada kandungan serotonin. Serotonin ni lah yang bantu kitaran tidur jadi lebih baik.
Kiwi tinggi antioksida. Pun antara yang menyumbang pada kualiti tidur anak yang lebih baik.
ANTARA KHASIAT BUAH KIWI
Gambar: Kita banyakkan real food tinggi nutrisi buat anak ya.
Ajak anak makan kiwi sekali dengan bijinya terus tau. Banyak sangat khasiat yang ada pada kiwi. Antaranya;

Vitamin C
Vitamin E
Vitamin K
Folate
Copper
Pottasium
Magnesium

KHASIAT BIJI KIWI
Gambar: Kiwi dari New Zealand.
Dalam biji kiwi pulak;

Omega 3
Fiber
Antioksida

Best kan bila kita ajar anak makan dengan sedikit ilmu tentang nutrisi. Lagi semangat kita nak ajak walau anak belum suka. Ada modal kita nak cerita sambil makan dengan anak kan.
Kita cuba sama-sama ya, banyakkan buahan sebagai snacks dan makanan utama bila anak lapar.
Gambar: Pilih yang organik pun lebih baik.
Sumber: Facebook Mazliana Mazlan


Rupanya Cheongsam & Samfu Adalah Pakaian Klasik, Bukan Pakaian Tradisi Cina Yang Asli

Tahukah anda, pakaian Cheongsam yang dipakai oleh wanita dan Samfu dipakai pula oleh lelaki, yang banyak digayakan dan menjadi tatapan mata masyarakat kini, bukanlah pakaian tradisi Cina yang asli iaitu Hanfu.
Melalui perkongsian ilmu sejarah dari saudara Ayman Rashdan Wong, sebenarnya Cheongsam dan Samfu adalah pakaian klasik. Jadi sempena perayaan Tahun Baru Cina yang bakal tiba, jom selami dengan lebih lanjut perkongsian menarik ini.

Baca juga: Ini 6 Tindakan Perlu Diambil Untuk Hormat & Melindungi Kesejahteraan Mental Mangsa Tragedi
HANFU: PAKAIAN TRADISI CINA YANG HILANG
Illustrasi: Nancy Duong.

Sempena Tahun Baru Cina, ramai akan mengenakan Cheongsam (bagi perempuan) dan Samfu (bagi lelaki) sebagai tanda meraikan tradisi, atas tanggapan umum bahawa Cheongsam dan Samfu adalah pakaian tradisi Cina.

Malah di sesetengah pertunjukan budaya di Malaysia, model lelaki yang memakai Samfu akan memakai tocang sekali di kepala.
SEJARAH MENGENAI PAKAIAN ASLI TRADISI CINA
Sebenarnya Cheongsam dan Samfu adalah pakaian klasik, bukan pakaian tradisi. Asal usulnya ialah fesyen orang Shanghai, China pada 1920-an. Selepas Komunis menguasai China pada tahun 1949, ramai orang Shanghai telah berhijrah ke Hong Kong, Taiwan dan negara-negara Barat. Maka, fesyen Cheongsam turut disebarkan ke seluruh dunia.
Cheongsam (長衫, istilah Kantonis yang bermaksud “baju panjang”) atau Qipao (旗袍, istilah Mandarin yang bermaksud “jubah Qi/Panji”). Samfu (衫褲, istilah Kantonis yang bermaksud “busana”) atau Magua (馬褂) diubah suai dari busana orang Manchu atau orang Qi (旗人, “Bannermen”) yang memerintah China dari 1644 hingga 1911.
PAKAIAN ASLI TRADISI CINA DIHARAMKAN OLEH ORANG MANCHU
Gambar hiasan: Cheongsam & Samfu
Orang Manchu bukan etnik Cina, tetapi berasal dari kawasan Manchuria di timur laut China. Selepas menakluki China pada 1644, orang Manchu cuba mengasimilasi orang Cina dengan mengharamkan pakaian tradisi Cina yang asli iaitu Hanfu (漢服, “pakaian Han”).
Juga memaksa kaum lelaki mencukur rambut depan dan mengikat rambut belakang dalam bentuk tocang, mirip gaya rambut orang Manchu. Keengganan untuk bertocang boleh mendatangkan hukuman bunuh, dan ramai orang Cina terkorban kerana terikat dengan adat Konfusianisme yang mengharamkan mencukur rambut.
Walaupun Hanfu ini beragam mengikut perkembangan dinasti, ia mempunyai kesinambungan reka bentuk iaitu kelepak yang longgar dan terbuka, lengan yang panjang dan longgar. Berbeza dengan pakaian orang Manchu yang berkolar tertutup, dan berlengan sempit dan ketat.
Reka bentuk busana tradisi Korea (Hanbok) dan Jepun (Kimono) adalah berdasarkan Hanfu.
RAGAM HANFU MIRIP BAJU PANJANG DIPAKAI OLEH NYONYA DI MELAKA
Gambar hiasan: Baju Panjang Nyonya – Peranakan Life.com
Kalau diperhatikan, ragam Hanfu pada Dinasti Ming (1368-1644) adalah mirip dengan Baju Panjang yang dipakai oleh Nyonya di Melaka. Ini kerana Baba dan Nyonya adalah berasal dari keturunan imigran Dinasti Ming. Kaum Baba juga tidak bertocang seperti imigran Cina semasa abad ke-19.
Selepas Dinasti Qing digulingkan oleh revolusioner Cina Han yang dipimpin Sun Yat-Sen pada 1911, orang Cina terus memotong tocang sebagai tanda pembebasan dari pemerintahan Manchu. Namun gaya rambut dan busana tradisi Han yang asal tidak dikembalikan.
Sun Yat-Sen ialah seorang yang berfikiran moden dan berpaksikan Barat, dan tren intelektual ketika itu juga berpaksikan modenisme. Maka, tradisi pakaian Cina Han yang pernah berlangsung selama 2000 tahun tenggelam begitu sahaja.
Gambar hiasan: Kebaya Labuh Nyonya – Twitter @H_Bakkaniy
HANFU MELAMBANGKAN FALSAFAH KONFUSIANISME
Busana tradisi bukan setakat fesyen, tetapi ia mengandungi falsafah atau pandangan dunia (“worldview”) sesebuah masyarakat. Hanfu melambangkan falsafah Konfusianisme yang mengandungi nilai-nilai kesantunan dan keadaban yang tidak dapat dibawa oleh fesyen moden.
Hari ini masih ada yang memakai Hanfu untuk menunjukkan apresiasi sejarah, namun mereka akan dipandang serong dan sinikal. Sama seperti sikap segelintir orang kita yang mempertikaikan niat Faiz Subri untuk mengenakan busana tradisi Melayu.
Nasib Hanfu telah membuktikan bahawa kalau sesebuah bangsa tidak menghargai dan membiasakan memakai busana tradisi, ia akan pupus begitu sahaja. Jangan membiarkan busana tradisi kita menghilang ditelan oleh arus pemodenan.
NOTA:
Orang Cina juga dikenali sebagai orang Han. Di China, istilah “Cina Han” (Han Chinese) digunakan untuk membezakan warganegara China etnik Cina dan etnik bukan Cina (seperti Manchu, Mongol, Uyghur, Tibet).
RUJUKAN:
Bian Xiangyang, Origin of Qipao Fashion in Early Republic Period (2003)
Zhou Xibao, The History of Ancient Chinese Clothing and Ornaments (1956)
Sumber: Facebook Ayman Rashdan Wong


Rupanya Dalam Kapal Terbang Dah Ada Toilet Seat Cover Untuk Kegunaan Penumpang!

Buat anda yang pernah melancong menggunakan perkhidmatan kapal terbang, pasti tidak ketinggalan untuk menggunakan tandas di dalam kapal terbang tersebut. Namun, bukan semua mengetahui bahawa di dalam kapal terbang sebenarnya sudah mempunyai toilet seat cover untuk menjamin kebersihan para penumpang pesawat. Oleh itu, saudara Asri Ahmad berkongsikan informasi berguna di laman Facebooknya tentang kebersihan tandas dalam pesawat.
DAH DISEDIAKAN TOILET COVER PAD

Nak sampaikanlah sikit pada kekawan yang tak tau. Dalam kapal terbang memang ada disediakan dalam tandas toilet cover pad ni..tapi yang dok jadi lagu lain. Penumpang-penumpang ni dia buat tong sampah…dia buang tisu-tisu yang dia pakai dalam tempat cover pad ni. Dia selit-selit tisu kotor masuk dalam tempat cover pad ni. Tong sampah dia cari tak jumpa, tak pun dia buang sampah tu bawah toilet bowl atau bawah sink. Aku kalau dapat orang buat ni macam nak rotan-rotan tangan dia..biasa sangat.
Lagi satu toilet cover pad ni bukan tisu lap tangan atau muka ya. Sebab ada sesetengah tempat makan.. haaa kita nampak kertas nak sama je kan..tapi tu lain.. so jangan samakan…rasanya ramai dah buat ni.

PASTIKAN GUNA COVER NI SUPAYA LEBIH BERSIH

Kalau boleh jangan la dok cangkung pijak toilet bowl tu. Tu la gunanya cover pad ni..lapik dulu..then mulakanlah apa yang patut. Pastu jangan la membasuh tu sampai basah lantai-lantai. Kalau basah tu pepandai la lap sendiri, kami sebagai krew ni..kesian .. bukan ada mob pun nak lap lantai. So tolonglah.. kadang tu baru je lap lantai guna tangan dik.. pastu datang check sekali lagi dah basah balik lantai.. pastu kadang sampah merata-rata dibuang.. kesian kami… Sink tu dah guna lap lah…ada tulis kat situ..sila lap sink untuk keselesaan dan kegunaan orang lain pulak.. kena sesama jaga.
Dik…perdana menteri kita Dr M.. kalau guna toilet kapal terbang amat bersih dik.. sink tu kering je dik.. lepas pakai.. saya amat-amat bangga skali..dan puji sesangat..
Lepas tu jangan lupa tekan butang flush tu dik..yang warna biru. Bukan butang emergency panggil crew dik..so kalau crew datang ketuk-ketuk pintu nak check tu. Jangan marah dia orang.. sebab you yang panggil salah tekan butang.. mana tau pengsan ke..dalam tu. Tu la kita kena buka toilet..tetiba opss!
MINTA PADA CREW PLASTIC UNTUK BUANG LAMPIN ANAK

Kalau yang ada anak tu diapers tolong jangan buang tanpa letak dalm plastik bag. Minta la pada crew, ini la gunanya plastik bag yang kita bagi bukan minta buat tapau meal box. Maaf company tak provide plastik bag untuk tapau meal box tu. Domestic flight berlambak yang dok minta ni. Ni semua kos dik, setahun company boleh rugi kat sini..berpuluh ribu..dok tapau makan balik umah. Dengan plastik bag company. Back to the story, supaya diapers tu tak berbau naik dengan pembuangan anak-anak kecik tu satu tandas bau dikk.. sebab tu kena buang dalam plastik bag.

So semoga dengan panduan ni sikit sebanyak dapat memberi ilmu pada kita. Oh ya..kalau tanda isyarat pakai tali pinggang keledar menyala tolong cepat-cepat balik ke tempat duduk. Pengumuman pun crew dah buat..sila jangan pakai tandas ketika ini untuk keselamatan. Tapi kadang-kadang tu baru je kita buat pengumuman dah dia bangun nak jugak pakai. Tapi kalau jadi apa-apa sapa yang susah? Kalau boleh tahan tu tahan la..tapi kalau dah sampai hujung-hujung nak terkeluar tu..kita pun takkan bagi guna, pakai jelah. Jangan tersembur pulak depan toilet tu.. lagi payah nak menyuci.
Tapi jangan salah crew kalau tetiba goncang macam gempa bumi. Pepandai la dalam tandas tu ye, tetiba kaki masuk dalam lubang tandas ke?
Sumber : Asri Ahmad


Rupanya Guna 3 Bahan Ini Dah Boleh Buat Sos Perapan BBQ, ‘Save’ Bajet & Enak!

Siapa sangka hanya dengan menggunakan tiga bahan ini, sudah mampu menghasilkan sos perapan yang enak! Malah, ia juga dapat membantu mengurangkan kos perbelanjaan sekiranya anda bercadang untuk membuat barbeku bersama keluarga besar.
Selain sos perapan ini digunakan untuk memerap ayam dan sosej, ia juga boleh digunakan untuk kambing seperti dikongsikan oleh Puan Norhayati Che Ismail di bawah. Jadi, bolehlah hari-hari berbarbeku bersama anak-anak.

Baca juga: Resepi Corn Dog Comel Bersama Caesar Salad Yang Mesra Poket
3 BAHAN MUDAH BUAT SOS PERAP

Welcome back dunia masak-memasak hehe. Rasa sendu pulak FB dah lama Kak Yatt tak share resepi dan tips mudah memasak ni kan.

Hari ini akak bagi resepi atau cara buat sos perap yang mudah, simple, bajet dan yummy. Kalau nak ubah buat untuk ayam, sosej ke pun boleh tau. Takda masalah langsung. Sama je cara dia. Resepi ini Kak yatt guna lamb slice.
RESEPI SOS PERAPAN 3 BAHAN
BAHAN-BAHAN:

Serbuk cili.
Sos blackpaper.
Madu.

Itu sahaja. Mudah kan? Siapa kata susah nak buatnya hehe.
CARA PENYEDIAANNYA:

1. Campurkan sahaja 3 bahan diatas. Sukatan dia Kak Yatt main letak saja.
2. Cuma sos blackpaper kena lebih. Habiskan sepeket pun tak apa. Jika nak pedas lebihkan serbuk cili.
3. Kemudian gaulkan lamb slice, atau potongan ayam kalau nak buat ayam.
4. Rasa dulu. Ada pedas, manis madu kira ok dah. Adjust rasa ikut tekak memasing. Dalam gambar ni memang buat pedas dan lebihkan sos blackpaper nanti sos perap tu masa bakar tak kering.
5. Perap 5,6 jam baru bakar. Ini Kak Yatt perap tengahari, malam baru bakar. Baru dia ummmph gitu.
6. Masa bakar ni pakai kuali lebar je. Letak minyak supaya isi tak kering. Then boleh letak sos perap masa nak pusing-pusing isi supaya lebih sedap.
Itu sahaja cara buat sos perap. Nak makan dekat luar tak baloi pulak rasa. Lagi sedap buat sendiri. Tapi sesekali rasa malas, nak makan luar tak ada masalah.
Dah tau boleh cuba. Dah cuba nanti bagitau hasil tau hehe. Resepi ni memang sesuai untuk kita yang nak luang masa berBBQ dengan family kita. Pun dah seronok tau.
Kak Yatt Kongsi Resepi.
Sumber: Facebook Norhayati Che Ismail via Masak Apa Hari Ni..(MAHN)


Rupanya Guna Arang Je Boleh Hilangkan Bau Najis Kucing, Berkesan!

“Busuknya bau najis kucing ni. Hari-hari cuci dah. Hmm…”
Bagi anda yang memelihara kucing, situasi di atas pasti sering dialami kan? Bau najis kucing sememangnya boleh menggangu persekitaran dan juga mental. Lagi memalukan jika tetamu hadir ke rumah tetapi hanya bau najis kucing sahaja yang menusuk hidung.

Jadi, bagi anda yang mengalami masalah ini, apa kata cuba satu arang yang dikhususkan untuk menghilangkan bau najis kucing. Kalau anda ada banyak kucing, patut beli supaya tiada lagi masalah itu. Memang menjadi! Jom tengok…
Baca juga: Makin Dibunuh, Makin Banyak Semut. Rupanya Inilah Punca Sebenar…

RUPANYA GUNA ARANG JE BOLEH HILANGKAN BAU NAJIS KUCING

Salah satu cabaran apabila memelihara kucing di dalam rumah adalah bau najisnya yang kuat. Jika tidak kena cara pengurusannya, boleh semerbak satu rumah. Maka disebabkan itulah, ada antara pencinta kucing yang memilih untuk memelihara haiwan tersebut di luar kediaman mereka.

Pun begitu, berbeza ceritanya jika anda tinggal di kediaman bertingkat atau tiada halaman seperti apartment ataupun flat. Dengan kos sekitar RM4 hingga RM6 sahaja, anda sudah boleh mencipta penyerap bau sendiri untuk menghapuskan ‘aroma’ najis kucing peliharaan anda.
Saya nak berkongsi satu tips yang baru saya buat dua hari lepas. Tips ni bagi mereka yang bela kucing di dalam rumah. Masalah yang sering dihadapi adalah bau najis yang keluar daripada litterbox.

Caranya adalah dengan menggunakan arang. Tak perlu beli arang yang mahal-mahal pun, saya cuma guna arang yang dipakai untuk bakar-bakar lauk ja. Boleh beli kat kedai hardware, satu paket besar sekitar RM4 ke RM6 sahaja (ikut lokasi masing-masing).
Saya potong separuh botol air besar (lagi besar bekas lagi bagus), tebuk lubang bagi banyak-banyak macam dalam gambar tu, pastu masukkan arang bagi penuh & tutup atasnya dengan kain kasa pembalut luka (boleh ja guna tisu atau kain biasa).

Selepas siap buat semua tu, boleh la gantung atau letak tepi sangkar betul-betul dekat dengan litterbox. Bagi kucing yang tak duduk dalam sangkar, boleh letak tepi litterbox kucing anda.
Saya dah cuba selama dua hari. Memang berkesan. Cara ni jugak boleh guna untuk letak dalam kereta atau dalam bilik. Kalau dalam bilik punya saya isi arang tu dalam balang besar. Cara penghasilannya sama juga, cuma saiz bekas ja lebih besar. Kalau rajin, hias-hias la sikit bekas tu ikut kreativiti masing-masing. Selamat mencuba.

Dapatkan di sini: https://shp.ee/rmsemxv
Sumber: Facebook Mohd Fadli


Rupanya Guna Teknik ‘Kokedama’ Bantu Pokok Sirih Tumbuh Subur!

Pokok sirih merupakan sejenis tumbuhan yang banyak dimanfaatkan oleh datuk nenek dengan mengunyahnya bersama bahan sampingan lain seperti buah pinang dalam bermacam tujuan. Baik untuk riadah atau sebagai pelega mahupun mewangikan. Jika anda perasan, mulut mereka akan bewarna merah darah dan rasanya sedikit pedas berangin.
Maka disebabkan ramai yang telah cuba menanam pokok ini namun gagal, saudara Muhamad Nazar Nazar siap membantu anda dengan berkongsikan cara yang digunakan melalui teknik kokedama. Selamat mencuba!

Baca juga: Kaedah Simpan Cili Tahan & Segar Hingga 8 Bulan, Jimat & Menarik!
POKOK SIRIH TUMBUH MELALUI TEKNIK KOKEDAMA

Teknik kokedama asalnya dari Jepun. Kalau dekat Jepun dia orang guna lumut dekat bahagian kulit kokedama. Tapi sebab saya ni penyegan nak kutip lumut dekat sungai saya pakai sabut kelapa saja lah.

Selain pokok sirih macam-macam jenis pokok lagi yang boleh diguna teknik kokedama ni. Saya share ni sebab ramai yang kata tanam pokok sirih tapi tak menjadi. Selamat menanam pokok sirih!
CARA-CARA TANAM POKOK SIRIH TEKNIK KOKEDAMA
BAHAN-BAHAN:
Gambar: Bahan-bahan yang digunakan.

Gunting.
Benang jahit.
Tanah compost sawit + cocopeat.
Sabut kelapa (Kalau nak lawa lagi pakai sphagnum moss).
Benang minlon (Optional, tak pakai pun tak apa).
Batang pokok sihir yang dah tumbuh akar angin (yang ni penting supaya akar sihat).
Hormone penggalak akar (optional, tak pakai pun tak apa).
Mangkuk supaya senang nak bentuk sabut luar kokedama.

CARA-CARANYA:
Gambar: Medium tanah lembapkan sikit supaya senang dibentuk.
1. Lembapkan sikit tanah supaya senang dibentuk.
2. Letak hormone penggalak akar di not batang sihir tu dan biar 5 minit.
Gambar: Sapu akar angin dengan penggalak akar.
3. Bentukkan tanah bentuk bulat di keliling akar angin tu.
4. Letakkan di atas sabut di dalam mangkuk tu.

5. Ikat dengan benang kuat-kuat sambil bentukkan supaya dia bulat.
6. Balut lagi dengan benang minlon supaya nampak comel gitu.
Gambar: Ikat dengan benang minlon supaya nampak cute.
7. Boleh hias dalam mangkuk atau digantung ikut selera tuan puan semua.
8. Letak ditempat yang teduh tapi banyak cahaya.
CARA MENYIRAM POKOK SIREH
Sembur dengan air atau celup dalam baldi selama seminit, bila media hampir kering.
Sumber: Facebook Muhamad Nazar Nazar


Rupanya Ini 14 Perkara Anak Boleh Buat Sepanjang Tahun Pertama Lahir, Memang Wow!

Sebagai ibu bapa pasti teruja melihat perkembangan anak terutamanya jika pertama kali bergelar ibu bapa. Buat ibu bapa di luar sana, berikut merupakan antara perkara si anak boleh capai sepanjang tahun pertama dilahirkan.
Memang menakjubkan dan rupanya seawal usia 7 bulan, si kecil sudah boleh makan sendiri. Wah! Kalau nak tahu lebih lanjut ikuti perkongsiannya di bawah.

Baca juga: Lepas 4 Hari Pantang Dah Tolak ‘Stroller’, Dr Amalina Kongsi Cara Pantang Lebih Sihat
RUPANYA INI 14 PERKARA ANAK BOLEH CAPAI SEPANJANG TAHUN PERTAMA

Inilah perkara yang anak anda boleh capai sepanjang tahun pertama selepas dilahirkan.

1. Tersenyum bila terdengar suara atau ketika melihat wajah ibu (Responsive smile) seawal usia 6 minggu.
2. Mata bayi mula fokus pada wajah ibu ayah seawal usia 6 minggu. Bila wajah ibu bergerak di hadapannya, matanya mula mengikut ke mana wajah ibunya pergi.
3. Bayi mula bersuara pada usia 8 minggu.
4. Boleh gelak seawal usia 3 bulan.

5. Tidur sepanjang malam antara usia 4-6 bulan.
6. Duduk dengan sokongan atau dipegang pada usia 6-7 bulan.
7. Makan biskut bayi sendiri seawal usia 7 bulan (dan bersepah).
8. Duduk sendiri dengan stabil pada usia 9 bulan.
9. Merangkak pada usia 10 bulan.

10. Melambai ‘bye-bye’ pada usia 10 bulan.
11. Mula berdiri dan memapah perabut rendah dipanggil fasa ‘cruising’ pada usia 11 bulan.
12. Mula berjalan sambil dipegang kedua-dua tangannya pada usia 11 bulan.
13. Sebut perkataan pertama yang membawa makna pada usia 1 tahun.
14. Mengutip seribu satu benda kecil di lantai dan masukkan dalam mulut pada usia 1 tahun.

Anak kecil memang lasak dan sukar dijangka. Tapi itulah tanda badan mereka sihat dan otak mereka bijak. Rajinkan diri bawa anak berjalan sekitar rumah untuk bantu latih koordinasi mata anak.
Buat aktiviti fizikal yang buatkan anak berpusing, merangkak dan berdiri. Banyakkan bercakap dan bermain bersama anak. Inilah stimulasi-stimulasi yang penting untuk perkembangan anak.
Sumber: Twitter Dr Redza Zainol


Rupanya Ini 5 Kerja Rumah Yang Beri Banyak Manfaat Kepada Kesihatan, Boleh Buat Selalu!

Bila mengemas rumah memang kadang-kala akan menyebabkan stress kerana kepenatan dan terlalu banyak kerja-kerja lain yang perlu dilakukan. Walau bagaimanapun, perkara ini boleh dielakkan dengan bantuan suami ataupun melakukan kerja rumah dengan perasaan gembira. Hal ini kerana hormon gembira yang dihasilkan mampu menyingkirkan horman stress.
Selain itu, ramai juga dalam kalangan kita yang masih tidak tahu bahawa kerja rumah yang dilakukan banyak memberi manfaat. Nak tahu manfaat apa itu? Ikuti perkongsian ibu di Facebook bernama Wawa Shauqi.

Baca juga: [VIDEO] “Sebaknya…” – Sudah Lama Tak Berjumpa, Dua Beradik Menangis Berpelukan
INI 5 KERJA RUMAH YANG BANYAK BERI MANFAAT KEPADA KESIHATAN
Jangan down-down ya bila buat kerja. Buat mana yang mampu. Biar buat sikit. Asalkan berkualiti. Hasil pun menjadi dan korang pun kekal happy.

1. MENGEMOP

2. MEMASAK

3. DECLUTTER

4. BERKEBUN

5. BASUH PINGGAN

BERKERJA DENGAN HATI GEMBIRA
Bila kita bekerja dengan gembira, badan akan keluarkan ‘feel good hormones’, iaitu Endorphins! Sebaliknya kalau tak enjoy, otak kita akan proses perkara yang kita buat ni sebagai benda yang stress. Lalu hormon stress, iaitu Kortisol yang keluar.
Surprisingly, kajian yang dibuat, hormon ‘feel good’ ni boleh ‘membunuh’ hormon stress. Jadi you all, sementara emosi stabil, cari cara untuk enjoy bila buat kerja.

Sambil buka playlist lagu motivasi,
Sambil menyanyi,
Sambil berjoget,
Sambil ketawa,
Pandang gambar haiwan comel atau
Dengar audio motivasi atau
Berpelukan dengan pasangan atau
Cium anak bila sebelum mula bekerja.

Semua tu insya Allah akan boost hormon gembira untuk bantu kita kekal termotivasi.
Sumber: Facebook Wawa Shauqi


Rupanya Ini 5 Langkah Mudah Guna Kulit Udang & Insang Ikan Sebagai Baja Tanaman, Subur Elok!

Siapa sangka dengan hanya menggunakan insang ikan dan kulit udang sebagai baja, tanaman boleh menjadi subur. Malah, langkah-langkah membaja menggunakan bahan-bahan ini sangatlah mudah hanya dengan lima langkah sahaja.
Melalui perkongsian yang dibuat oleh saudara Azuan Abdullah, dia memanfaatkan sisa kepala atau kulit udang dan insang atau perut ikan yang baru lepas disiang untuk dijadikan baja pada tanaman pokok limau kasturi di rumahnya. Memang hidup subur!

Baca juga: Rupanya Guna Teknik ‘Kokedama’ Bantu Pokok Sirih Tumbuh Subur!
SISA-SISA INI KAYA DENGAN PELBAGAI NUTRIEN KEPADA TANAMAN
Gambar: Pokok limau kasturi ini AA tanam dalam tayar ditepi pagar rumah. Usianya lebih kurang 1 tahun lebih. Dia punya dahan ada yang dah cecah simen planter box sebab tak mampu tanggung berat buah.

Setiap kali siang udang dan ikan, AA akan simpan kepala udang dan perut ikan. Benda boleh buat baja, buat apa kita buang kan. dua-dua sisa ni sangat power bila digunakan pada pokok.

Kepala dan kulit udang ni kaya dengan chitin atau chitosan. Banyak sangat kelebihan chitosan ni. Antaranya boleh meningkatkan tahap antibody pokok terhadap sesuatu penyakit dan boleh juga merangsang tumbesaran pokok supaya jadi lebih subur.
Insang dan perut ikan pula kaya dengan unsur nitrogen dan asid amino. Antara fungsi penting asid amino adalah membantu dalam proses kelekatan bunga.
Ada pelbagai teknik yang kita boleh jadikan kepala udang dan insang ikan ni sebagai baja. Kali ni, saya nak kongsi cara yang paling mudah. Cara yang paling malas. Hihi.
Saya guna terus dua-dua sisa buangan tersebut pada pokok limau kasturi. Caranya boleh tengok pada gambar ya.
5 LANGKAH MUDAH MEMBAJA TERUS LIMAU KASTURI DENGAN INSANG IKAN DAN KULIT UDANG
LANGKAH 1

Ambil sisa kepala/kulit udang dan insang/perut ikan yang baru lepas disiang.
LANGKAH 2

Mula-mula kita buat alur dibawah kanopi daun pokok tersebut. Dalam gambar ini, saya buat alur di keliling pokok. Kedalaman alur lebih kurang 3-4 inci.
LANGKAH 3

Tabur je kulit udang dan insang ikan ke dalam alur yang kita buat tu. Eloknya tabur biar sekata.
LANGKAH 4

Siap tabur, kambus balik alur tu ya. Ini penting supaya sang lalat tak datang berkampung kat sini. Bila kambus, bau busuk pun tak ada.
LANGKAH 5

Akhir sekali, saya siram dengan cecair BIM + molasses. Untuk 1 liter air, saya guna 5 ml BIM + 5 ml molasses. Tujuannya adalah untuk mempercepatkan proses pengomposan sisa yang kita kambus tadi.
Nak siram plant booster, EM atau molasses sahaja pun boleh. Jika semua ini tak ada, siram je guna air basuhan beras ya. Tak ada masalah.
Sumber: Azuan Abdullah – AA


Rupanya Ini 6 Nutrisi Penting Yang Diperlukan Anak Untuk Kesihatan Usus

Melalui perkongsian ilmu kesihatan pemakanan dari Puan Mazliana Mazlan, penyakit banyak berpunca dari usus yang tak dijaga dengan baik, sekiranya pemakanan anak-anak tidak diberikan perhatian tinggi sebaiknya.
Justeru itu, amat penting untuk memastikan makanan si kecil mengandungi enam nutrisi ini setiap hari demi kesihatan usus yang lebih baik selain, memulihkan ia sekiranya bermasalah. Jom lihat enam nutrisi penting untuk kesihatan usus di bawah!

Baca juga: “Anak Saya Ni Nakal!”- Jangan Begini, Ubah Ayat Bila Cerita Tentang Anak Kepada Orang Luar Seperti Ini…
KESIHATAN USUS PENTING SEBAGAI ‘OTAK’ KEDUA MANUSIA
Gambar hiasan: Google.

Anak-anak perlukan usus yang sihat untuk kuatkan imuniti badan. Usus otak kedua kan.

Penyakit banyak berpunca dari usus yang tak dijaga dengan baik. Makanan anak-anak, antara yang kita perlu kita ambil perhatian sebaiknya.
6 NUTRISI PENTING DEMI KESIHATAN USUS SI ANAK
Enam nutrisi penting, untuk kesihatan usus anak. Perlu anak-anak ambil, untuk pulihkan usus.
Pastikan anak dapat enam nutrisi penting macam ini setiap hari untuk kesihatan usus yang lebih baik. Untuk kita pulihkan usus anak yang bermasalah.
1. IRON
Penting untuk tambahkan bilangan bakteris baik di usus anak.
Gambar: Daging antara sumber iron untuk anak-anak.
2. SELENIUM
Bantu untuk kurangkan inflamasi di usus anak.
Gambar: Telur penting untuk pemulihan usus.
3. VITAMIN D
Tingkatkan kualiti sistem imun di usus anak.
Gambar: Yang ini tak dapat disangkal. Percuma je kan.
4. MAGNESIUM
Mudahkan penghadaman, penting untuk usus anak sihat.
Gambar: Magnesium untuk usus yang sihat. Beli dekat sini.
5. VITAMIN C
Antioksida yang menjaga lapisan usus dari keradangan.
Gambar: Jambu batu tinggi vitamin C.
6. ZINK
Bantu hasilkan enzim penghadaman yang lebih baik.
Gambar: Kacang untuk sumber zink.

Nak pulihkan usus, inilah jawapan dia. Bukan anak-anak je, kita pun boleh buat sama. Tersilap makan sikit, kembung perut. Tersalah makan sikit, naik gatal-gatal.
Kita cuba ya, ramai sebenarnya yang ada masalah dengan usus kan.
Sumber: Facebook Mazliana Mazlan


Rupanya Ini 7 Kesilapan Mak Ayah Selalu Buat Bila Ajar Anak Menulis

Pendidikan anak-anak merupakan perkara penting dalam memastikan mereka mendapat input yang betul. Bukan sahaja bercakap, malah latihan tangan anak mahir menulis juga adalah sangat penting sejak usia muda lagi. Namun, terdapat beberapa kesilapan yang sering dilakukan dalam mengajar kemahiran tulisan tangan anak-anak. Nak tahu apa kesalahan tersebut? Ini 7 kesilapan yang mak ayah jangan buat tau!
Baca juga: Anak Cepat Penat Menulis? Ini Jenis Mainan Kuatkan Tangan Jari Anak Boleh Beli Di Shopee

7 kesilapan dalam mengajar kemahiran tulisan tangan kanak-kanak
1. Guna buku latihan menulis huruf dot-to-dot

– Buku latihan dot to dot tidak sesuai untuk latihan kemahiran tulisan tangan kerana contoh latihan dot to dot dalam buku tersebut bersifat tidak continuous. Latihan kemahiran menulis haruslah continuous dan kurangkan angkat mata pensel semasa menulis huruf atau nombor

2. Memaksa murid pegang pensel dengan menggenggam tangannya

– Elakkan memaksa kerana boleh membuatkan kanak-kanak trauma dan ‘withdrawal’ atau ‘refuse to participate’ dalam aktiviti melibatkan pensel dan kertas.
3. Guna pensel bersaiz jumbo

– Pensel bersaiz jumbo adalah besar dan berat, tidak sesuai untuk kanak-kanak yang mempunyai saiz tangan yang kecil. Cari pensel yang sesuai dengan saiz tangan mereka.
4. Guna alat adaptasi pegang pensel pada umur bawah 6 tahun

– Penggunaan alat adaptasi memegang pensel seperti yang terdapat di pasaran hanya boleh digunakan untuk kanak-kanak yang mempunyai masalah pegangan pensel setelah melewati umur matang untuk usia ‘pencil grasp development’. Pada usia melewati 6 tahun ke atas, pegangan pensel lebih sukar diubah kerana mereka telah selesa dengan pegangan pensel yang tidak diperbetulkan sebelum ini.
5. Terus guna buku untuk latihan tulisan tangan

– Sebagai permulaan latihan menulis, lebih digalakkan guna bahan-bahan yang bersifat multi sensori seperti membentuk huruf menggunakan doh, pasir, tepung dan sebagainya untuk memantapkan visual dan tactile memori untuk ingat bagaimana huruf ditulis. Banyak sangat idea dan perkongsian multi sensori ini dalam Pinterest, media sosial dan website ahli terapi bertauliah.
6. Tidak guna kertas bergarisan

– Perlu gunakan kertas yang bergaris supaya kanak-kanak ‘aware’ dengan kehadiran garisan sebagai tempat untuk huruf diletakkan. Mulakan dengan kertas bergaris 1 yang dibuat sendiri.
7. Tidak ajar untuk fokus kepada ‘starting point’ huruf ditulis

– Pentingkan ‘starting point’ huruf atau nombor ditulis kerana ini dapat memberi petunjuk untuk ‘letter formation’ yang betul. Tips untuk ‘starting point’ yang betul ialah mula dari atas ke bawah, kemudian kiri ke kanan. Jika kita fokus kepada starting point yang betul, akan mengurangkan kecenderungan reversal writing atau tulis huruf secara mirror image.
Sekian perkongsian saya untuk waktu ini berkaitan kemahiran tulisan tangan. Perkongsian ini adalah hasil daripada pembacaan, kajian dan pembangunan garis panduan intervensi kemahiran tulisan tangan dalam pengajian saya ini. Semoga bermanfaat untuk semua.
Kajian saya hanyalah berkisar cara untuk mengajar dan memberi intervensi dalam kemahiran tulisan tangan dengan betul berdasarkan prinsip dan teori yang ‘evidence based’ daripada kajian-kajian terdahulu. Saya tolong kumpulkan semula untuk panduan ahli terapi cara kerja di Malaysia. Share sini dulu secara santai ya..hehe.. product sebenar…tunggu..masih dalam peringkat trial and error kajian eksperimen kuasi. Belum tamat lagi eksperimen saya..masih collect data lagi ni…doakan semuanya selesai sebelum berakhirnya tahun 2021..
Sumber: Mahfuzal Zainol


Rupanya Ini Apa Anda Boleh Buat Ketika Anxiety Attack Supaya Lebih Tenang

Gangguan kegelisahan atau ‘anxiety disorder’ merupakan sekumpulan penyakit mental yang melibatkan reaksi kegelisahan dan keresahan yang melampau. Melalui petikan Hello Doktor, perasaan gelisah yang melampau mampu mengganggu aktiviti harian penghidap. Justeru itu, amatlah penting untuk anda mengetahui cara mengatasi anxiety attack apabila ia muncul supaya tidak berlaku sebarang kemudaratan kelak.
Menurut Puan Wawa Shauqi yang pernah menghidapinya, terdapat beberapa cara yang dilakukan oleh dirinya untuk mengawal anxiety ketika ia datang menyerang. Mungkin beberapa cara ini dapat membantu anda di luar sana juga. Jom ikuti perkongsiannya di bawah.

Baca juga: ‘Suami Tak Dapat Diselamatkan Lagi..’- Pentingnya Ilmu CPR Dapat Selamatkan Nyawa Insan Tersayang
APA NAK BUAT BILA KENA ANXIETY ATTACK?

Saya pernah diserang anxiety. Tapi masa tu tak tau pun itu anxiety.

Saya akui, saya sejenis yang overthinking gila dulu. Orang ketuk pintu rumah, dah terbayang orang tu ready pisau nak godok kita. Duduk rumah, dah setting dah kat mana nak menyorok kalau tiba-tiba gempa bumi. Atau bom hentam dinding rumah.
Suami pergi kerja, berdebar fikir macam-macam kemungkinan. Nak isi minyak kereta, berdebar namatey. Terbayang api menyambar kita.
Sampailah satu masa, waktu Donald Trump menang jadi presiden, saya rasa macam nak mati takutnya. Itulah detik saya merasa macam mana struggle nya nak dapatkan nafas. Sesak dia tak tau nak cerita.
Badan rasa bercerai dengan otak. Tak mampu nak kawal dah badan. Jantung rasa menghentam-hentam dada. Menggigil-gigil sepanjang hari. Saya hanya mampu menangis je waktu tu.
Berkali-kali saya cakap tanya husband, kenapa saya jadi macam ni. Kami laki bini waktu tu, memang zero knowledge pasal mental health. Tak pernah kenal istilah panic attack. Tak pernah tau anxiety tu apa.
Syukur FB menemukan saya dengan pelbagai ilmu tentang kesihatan mental. Waktu tu baru sedar, apa yang saya alami selama ni, ada ciri-ciri anxiety dan panic attack.
Waktu Covid baru masuk Malaysia, ramai yang dah melalui perkara yang sama. Syukur waktu tu, saya dah ada knowledge. Agak-agak nak jadi je, saya kawal apa yang termampu.
Taknak dah lalui. Seksa dia, tak boleh nak dijelaskan.
CARA MENGATASI ANXIETY ATTACK
Ini saya pesan pada kalian:
1. JAUHKAN DIRI DARIPADA SOSIAL MEDIA

Distance yourself from media social. Lambakan info dalam kepala, boleh jadi penyumbang utama pemikiran kita tak terkawal.
2. PILIH BAHAN BACAAN & TONTONAN POSITIF
Pilih bahan bacaan dan tontonan yang positif. Kalau korang jenis cepat trigger, elakkan la tengok atau baca cerita bunuh-bunuh, cerita hantu, kisah gosip, berita tragedi tu. Banyak lagi kisah inspiring dan uplifting yang sedap untuk korang layan.
3. AL-QURAN, MATHURAT & ZIKIR FATIMIYYAH JADIKAN AMALAN
Jangan tinggal Al-Quran. Amalkan mathurat pagi petang. Lazimi Zikir Fatimiyyah. Belajar merintih dan merayu susah kat Allah. Mohon Allah bantu dan bagi petunjuk.
4. HENTIKAN MENTAL NOISE YANG MELERET
Hentikan mental noise. Jangan biar dia meleret berfikir. Agak-agak dia nak start meleret, tarik nafas, istighfar, taawuz dan mula buat mindfullness.
Pejam mata dan hidung cuba recognize bau yang sampai ke hidung. Telinga recognize bunyi yang didengar. Tangan cuba cari texture yang boleh disentuh-rasa.
5. LATIH DIRI UNTUK BUAT LATIHAN PERNAFASAN

Practice deep breathing. Saya selalu sharing pasal ni. Sangat membantu stabilkan ritma jantung. Bila jantung stabil, hormon stress menurun. Otot pun relaks. Perlahan-lahan kita jadi kurang stres.
6. BERINTERAKSI DENGAN ALAM SEMULA JADI
 Connect with nature. Dedahkan diri dengan cahaya matahari. Yang akan bantu keluarkan serotonin.  Buka kasut dan pijak tanah pijak rumput. Pijak sungai atau pasir laut. Neutralizekan caj dalam badan kita ni.
7. PUTUSKAN RUTIN BERULANG DI RUMAH DENGAN KELUAR RUMAH BUAT AKTIVITI MUDAH
Naik kereta, pergi pusing-pusing bandar sekejap. Putuskan sekejap rutin harian di rumah yang berulang setiap hari. Layan lagu yang uplifting. Sambil karok, sambil menikmati aiskrim. Rasakan betapa simple nya life sebenarnya.
8. NIKMATI WAKTU YANG SEDANG DILALUI SEKARANG, JANGAN TERLALU JAUH FIKIR MASA DEPAN
 Jangan jauh sangat fikir pasal masa depan. Belajar untuk menikmati momen sekarang yang kita sedang lalui. Plan macam mana nak bagi moment hari ni better dari semalam.
9. RANCANG UNTUK GEMBIRAKAN HATI ORANG
Rancang untuk gembirakan seseorang. Masak english breakfast on bed untuk pasangan ke, belanja pakgad nasi arab ke, belanja jiran telur/beras/ roti ke, belanja anak jiran sepeket belon ke, hantar hadiah kat saya ke. Tiberr.
10. MULAKAN SEMULA HOBI YANG PERNAH DITINGGALKAN
 Mulakan kembali hobi. Kalau dulu suka main gitar, mula semula. Suka melukis, keluarkan balik barang melukis. Suka baking, suka mengait, suka jogging ini masanya mula semula.
11. BERSANGKA BAIK DENGAN DIRI SENDIRI
Gambar: AdobeStock.
Be nice to yourself. Cakap yang baik-baik tentang diri. Jangan condemn dan buli diri dengan kata-kata kasar. Sesekali, ucap terima kasih, puji dan bagi kata-kata semangat kat diri sendiri.
12. BANGUN & BERSIAPLAH CANTIK-CANTIK
 Bangkit dan bersiap-siap cantik. Cari baju favorite, mekap cantik-cantik because you deserve it. Jangan biar tenaga low. Agak-agak dah start macam nak bosan, buat lompat bintang & mulakan sesuatu.
13. INDIVIDU EXTROVERT BOLEH HUBUNGI KAWAN ATAU KELUARGA TERDEKAT UNTUK BERBUAL
 Kalau kita jenis extrovert, call ahli keluarga atau kawan-kawan atau sesiapa sahaja yang kita selesa nak bercakap. Kalau tak tau, boleh dail Talian Nur 15999 untuk diajak bersembang.
14. BERJUMPALAH DENGAN PAKAR UNTUK DAPATKAN PERTOLONGAN
Seek for professional. Kalau rasa tak terkawal, tolong beri peluang diri untuk diubati. Sakit di mental sama macam sakit di jantung, sakit di perut, sakut di buah pinggang.
Mental tak sihat bukan disebabkan tak kuat iman. Mental pun layak untuk dapatkan rawatan sama macam organ kita yang lain. Ok!
INGATLAH! SAAT YANG PALING PENTING ADALAH SAAT YANG SEDANG BERLAKU…
Gambar: TheBanyyans
Ingat apa pun yang akan berlaku, momen yang paling penting adalah momen yang sedang berlaku. Jangan biarkan ia berlalu dengan kita rasa helpless.
If you really in need, it’s ok to ask for help. It’s ok to admit that you are not ok. It’s ok to cry. Mana tau dari keterbukaan kita rupanya ramai berebut-rebut nak tolong tarik kita keluar.
Ingat bahawa, nak handle pemikiran ni macam nak marinate daging. Daging kalau diperap, ia akan jadi sedap. Kadang-kadang, kekacauan fikiran tu untuk bantu kita jadi matang.
Tapi, seperti marinate daging juga, kalau dibiar terlalu lama, lama-lama daging tu busuk. Lama-lama duduk dalam pemikiran yang negatif, akan bagi effect yang bahaya kat diri kita.
Get out from it and do things. Berjihad demi hidup sihat!
Sumber: Facebook Wawa Shauqi


Rupanya Ini Cara Baca DM Instagram Tanpa Ada ‘Seen’, Mudah Je!

Antara platform media sosial sering digunakan untuk berhubung ialah Instagram. Melalui Instagram anda boleh menghantar mesej atau dipanggil direct message. Mesej tersebut boleh dihantar kepada pengikut di Instagram dan akan ada tanda seen sekiranya sudah dibaca oleh penerima.
Walau bagaimanapun, tanda seen tersebut kadang-kala tidak diperlukan. Hal ini kerana berkemungkinan anda tidak mempunyai mood untuk membalas tetapi hanya mahu membaca mesej tersebut. Justeru itu, ada satu cara mudah untuk membaca mesej Instagram tanpa ada seen. Jom kita cuba.

Baca juga: Cara Save Instastory Ada Muzik Tanpa Guna Aplikasi, Boleh Rupanya!
RUPANYA INI CARA BACA DM INSTAGRAM TANPA ADA ‘SEEN’

Masalah ini dapat diselesaikan dengan mengehadkan atau ‘Restrict’ akaun tersebut. Ini langkahnya:

1. Jangan buka mesej tersebut.
2. Di laman carian, buka profil akaun tersebut.

3. Tekan pada 3 dot di kanan atas, tekan ‘Restrict’ atau ‘Mengehadkan’.

Mesej dari akaun tersebut akan berada di ruangan Request. Jadi, anda boleh membacanya tanpa ada tanda seen walaupun dibuka beberapa kali.
Lebih menyeronokkan, pemilik akaun juga tidak tahu jika anda telah membuat Restrict pada akaunnya. Jangan lupa untuk Unrestrict akaun tersebut, jika anda mahu. Ulang saja langkah sama iaitu buka profilnya, tekan 3 dot di atas dan tekan Unrestrict. Selamat mencuba!
Sumber: Wiser.my


Rupanya Ini Cara Betul Bagi Ubat Cair Pada Anak Guna Picagari, Baru Tahu!

Kebiasaannya, anak kecil tak diberi makan ubat pil oleh ibu bapa kerana khuatir tercekik takut mereka tak pandai telan. Disebabkan itu, mereka hanya diberikan ubat dalam bentuk cecair sahaja.
Namun, menurut perkongsian ibu ini jika salah cara berikan ubat cair pada anak, manfaat ubat itu akan hilang. Umpamanya beri air gula saja pada mereka. Oleh itu, mari baca perkongsian beliau di bawah.

Baca juga: Doktor Kongsi Sendawa Berlebihan Menandakan Penyakit Tertentu, Hati-Hati!
RUPANYA INI CARA BETUL BAGI UBAT CAIR PADA ANAK GUNA PICAGARI, BARU TAHU!

Rupanya Ni Cara Betul Bagi Ubat Cair Kat Anak. 30 Tahun Hidup. Ni Baru Tahu!!!

Sumpah selama ni tengku tak tahu. Tengku dan suami bagi ubat dekat anak macam orang lain bagi juga. Ambik picagari tu cucuk dalam botol ubat. Tarik. Suap kat anak. Lepas tu cucuk balik dalam botol lain. Rupanya salah.
Sampailah one day anak bongsu kami demam, batuk plus selsema. So bawak ke klinik swasta dekat bandar Dungun ni. Masuk dalam bilik doktor. Tengku cakap anak kami no 2 ni senang sangat sakit. Selalu demam, batuk dan selsema. Tak macam si abang.
PARU-PARU ANAKNYA ‘BASAH’…
Bila doktor check katanya paru-paru Rifky ‘basah’. Memang masa tu dia bernafas bunyi macam kahak dalam. Macam asma pun ada.
Then doktor terangkan kenapa jadi camtu. Dia cakap sebab susukan anak sambil tido. Bila anak sendawa dalam posisi baring. Susu automatik akan masuk dalam paru-paru dia.
Benda ni memang susah nak elak. Masalah ni akan jadi berulang-ulang sampailah anak dah besar dan pandai makan minum sendiri sambil main. Means dah bercerai susu.
Oohhhh…maka terhangguk-hangguklah kepala kami. Baru aku tahu. Rasa macam kurang ilmu pulak masa tu haha.
PENJELASAN DOKTOR BERKAITAN PEMBERIAN UBAT CAIR KEPADA ANAK
Lepas tu tetiba doktor tu tanya. “Biasa bagi ubat kat anak macam mana?” Suami tengku dah buat muncung panjang hala ke tengku. Sebab bab suap ubat kat anak memang kerja tengku.
“Suap macam biase la doktor. Pakai cucuk ubat tu. Celup tarik”. Doktor tu senyum. “Salah tu…..” ???
Macam ni caranya. Doktor terangkan kat kami satu-persatu. Lagi sekali ooooo…baru aku tahu.
Korang nak tahu caranya? Follow gambar ok. Senang je.
CARA-CARANYA:
1. GUNAKAN PENUTUP TRANSPARENT PADA BOTOL UBAT
Ni antibiotik contoh je tau. Antibiotik ni kena habiskan. Tak boleh simpan lama. Tak macam ubat lain.
 Korang perasan tak selama ni ubat cair biasanya ade penutup transparent kat atas dia tu. Penutup tu ade gunanya. Bukan hiasan tau.
2. TUANGKAN UBAT CAIR KE DALAM PENUTUP
Tuang dalam tudung transparent ni dulu. Kalau takda pakai bekas lain pun boleh. Asalkan bersih.
Ini cara yang doktor tu ajar ya. Setiap kali nak ambik ubat. Tuang ubat masuk dalam penutup tu dulu. Sikit-sikit atau boleh ikut nombor kat penutup tu.
3. TARIK UBAT CAIR DENGAN PICAGARI DARIPADA PENUTUP

Lepas tu baru tarik pakai picagari. Tuang sikit-sikit. Kalau tak cukup tambah lagi. Boleh ikut sukatan pada penutup tu.
 Lepas tu baru tarik pakai picagari.
4. JIKA ADA LEBIHAN DI PENUTUP PERLU DIBUANG
Kalau ada yang lebih jangan masukkan balik dalam botol ya. Kena buang. Jangan masukkan balik dalam botol. ATTENTION: NI CONTOH JE YE. ANTIBIOTIK MEMANG KENA HABISKAN. DIULANGI. INI CONTOH!!! KANG DAH MARAH HAHA!  Step tengku share 1 salah satu cara nk jaga ubat supaya tak tercemar. Sebab tengku percaya ramai lagi yang bagi ubat cara celup-celup macam tengku sendiri. So please jangan sensitif sangat. Dan yes. Kat penutup tu ade sukatan. Boleh ikut sukatan dekat tu baru tarik pakai picagari. Gambar ni contoh sahaja. Harap maklum.
Kalau ada yang lebih WAJIB BUANG. Jangan masukkan balik dalam botol. Dan jangan sesekali main CELUP-CELUP PICAGARI dalam botol ubat.
Contoh: Celup dalam botol ubat pertama. Bagi anak. Lepas tu guna picagari yang sama tanpa basuh bersih, celup lagi botol ubat kedua.
Ni lebih kepada step untuk kebersihanlah. Kalau anak dah besar boleh bagi dalam penutup tu terus. Macam Rifky kecik lagi. Jadi tengku pakai picagari. Nanti dah pakai basuh bersih.
MENGAPA TAK BOLEH CELUP UBAT?
Doktor tu kata once you celup-celup macam tu. Ubat tu dah takda fungsi dalam badan anak. Zero. Manfaat ubat tu dah hilang. Ibarat macam bagi air gula jelah kat anak.
Yang mana you dah celup tu balik nanti buang. Simpan ubat baru ni. Ubat klinik i ni kalau you buat macam i ajar tadi. Boleh tahan 9 bulan dalam peti, 9 bulan luar peti. Kecuali antibiotik lah sebab yang tu tempoh singkat.
Maknanya kalau nak pakai picagari pun boleh. Tapi kalau 3 ubat. Sediakan 3 picagari. 1 ubat 1 picagari. Baru tak bercampur. Kalau nak pakai 1 picagari make sure basuh bersih sebelum celup.
Yang ni dah arwah dah. Nampak tak betapa banyak koleksi ubat dalam peti. Sayonara ubat.
Memang terkejut. Anak dah 2 baru tahu. Adoi. Tapi takpelah. Baik lewat dari tak tahu langsung kan. Alhamdulillah ilmu baru. Malam tu buat misi clearkan ubat cair anak dalam peti yang dah berzaman tu. Cehhh takda manfaat rupanya. Buat semak ja haha.
Tengku tak sure maybe orang lain akan bagi pendapat berbeza. Ini ilmu yang kami dapat beberapa minggu lepas.
So sekarang dah tahu kan? Tepuk dahi ke idok?? Sesamalah kita ya. Tunggu apa lagi. Yang mana ubat dah berpuluh kali celup dalam peti korang tu boleh lah buang. Kesian kat anak.
Ubat baru. Tinggal 3 ni je la.
PESANAN TENGKU!
P/s : Please sebelum komen baca dulu sampai betul-betul faham. Jangan sensitif sangat. Point kat sini ialah tengku share cara yang seorang doktor berpengalaman kongsi dengan tengku. Jadi kalau korang lebih suka cara lain silakan.

Nak celup pakai picagari je. Lepas tu basuh bersih then celup lagi. BOLEH.
Nak tuang dalam penutup tu lepas tu bagi macam tu je. Tak payah pakai picagari. BOLEH.
Nak pakai 1 ubat 1 picagari. BOLEH.

Terpulang. Asalkan ubat tak bercampur dengan benda asing.
Gambar ubat antibiotik tu contoh sahaja. Sebab gambar tu je yang sempat ambik. Diulangi CONTOH. Kalau tak letak gambar nanti ada yang tak faham.
Take note ya. Ubat antibiotik kena habiskan. Jadi boleh ambik pakai picagari terus. Sebab nak elakkan dari membazir. Nanti tak berkesan kat anak.
Pasal jangka hayat ubat tu. Itu yang doktor tu bagitau. Ada yang cakap tak betul. Wallahhua’lam. Mungkin lain pengeluar dan jenis ubat lain tempoh hayatnya. Boleh refer mereka yang pakar.
Wallahhua’lam. Apa-apa pun terima kasih sudi share post ni. Terasa macam nak delete bila ada ‘bijak pandai’ yang hentam. Tapi bila ramai yang berterima kasih sebab kongsi ilmu terasa sejuk perut ni. Macam ada ais batu.
Semoga pahala mengalir kepada doktor yang baik hati itu. Amin.
Sumber: Facebook Faezah Ismail


Rupanya Ini Cara Betul Pasang Cangkuk ‘S’ Gelang Emas, Barulah Tak Jatuh!

Pernahkah anda terfikir, sebenarnya terdapat cara yang betul memasang gelang emas yang mempunyai cangkuk jenis ‘S’. Kalau salah pasang boleh hilang dan diri sendiri yang rugi. Emas bukan murah ya nilainya.
Melalui sebuah video di laman tiktok, seorang pengguna laman sosial Tiktok beridentiti Mexsu Empire berkongsi cara betul pasang emas bercangkuk ‘S’ supaya ia tidak hilang dan rosak. Jom ikuti perkongsian tips ini.

Baca juga: 5 Cara Berkesan Hilangkan Tahi Lalat Pada Pakaian & Fabrik!
GELANG EMAS CANGKUK ‘S’

Customer selalu datang repair cangkuk dah bengkok macam ini. Sampai ada yang patah. Cangkuk bertindih macam ini adalah punca cangkuk bengkok dan patah.

Orang ingat bila tindih macam ini, rantai tangan akan lebih selamat. Tapi bila tindih macam ni cangkuk lagi senang patah dan senang tercicir.
JANGAN LAKUKAN CARA INI PADA CANGKUK EMAS!

Jangan buka cangkuk ke atas macam ini. Jangan tindih cangkuk macam ni. Jangan biasakan buat macam ni sebab itu rantai korang rosak.
TIPS BETUL PASANG CANGKUK EMAS JENIS ‘S’!
Meh saya ajar kawan-kawan cara yang betul.

1. Buka cangkuk ke depan bukan ke atas.
2. Bila tutup cangkuk pastikan dia rata dan tak bertindih.
Barulah rantai tak rosak.
Jom ikuti cara yang betul ini. Tiadalah rasa was-was selepas ini nak pakai. Tak perlu lagi dah simpan dan pakai bila majlis tertentu saja, boleh buat pakai harian. Barang kemas emak tak hilang, perhiasan anak dara pun selamat tersergam indah di badan.
Semoga membantu!
VIDEO PENUH:

https://media.siraplimau.com/2022/03/WhatsApp-Video-2022-03-25-at-10.03.24.mp4
Sumber: Tiktok Mexsu Empire


Rupanya Ini Cara Nak Tahu Jenis Wheelchair Yang Dijual Di Pasaran, Ada Beza!

Kebiasaannya di pasaran, dapat dilihat terdapat lambakan kerusi roda yang dijual dalam pelbagai jenis rupa. Namun, tahukah anda setiap jenisnya mempunyai fungsi yang berbeza mengikut keadaan pesakit.
Kerusi roda atau wheelchair digunakan oleh para pesakit untuk memudahkan pergerakan. Terutamanya bagi pesakit yang tidak berdaya untuk bergerak, selain untuk keselesaan mereka.

Justeru itu, demi kebaikan pesakit, para penjaga perlu tahu jenis-jenis kerusi roda mengikut keadaan dan keperluan pesakit sebelum membelinya. Mari baca di bawah untuk tahu lebih lanjut.
Baca juga: Doktor Kongsi Sendawa Berlebihan Menandakan Penyakit Tertentu, Hati-Hati!

RUPANYA INI CARA NAK TAHU JENIS WHEELCHAIR YANG DIJUAL DI PASARAN, ADA BEZA!

Doktor: Okay, esok, ayah puan dah boleh discharge.
Me: Okay, doktor. (dalam kepala: Alamak, wheelchair tak beli lagi!)

Bergegas ke kedai nak beli wheelchair, tapi, banyak sangat pilihan, yang mana satu sesuai?
Pening kan…

KRITERIA UTAMA WHEELCHAIR:
1. A GOOD FIT
Ukur sebelum beli.
2. DETACHABLE ARMEST & FOOTREST
Memudahkan proses transfer pesakit.
3. LIGHTWEIGHT
Senang digunakan oleh penjaga utama.
4. SESUAI
Postur badan, persekitaran, lifestyle & pengguna.
5. BREK
Sistem brek berfungsi baik.
A GOOD FIT – SAIZ, BENTUK BADAN

Saiz wheelchair di pasaran akan mengikut pada kelebaran tempat duduk. Range saiz antara 16 hingga 22 inci (dewasa).
Ukur E (gambar di atas) dan tambah 1-2 inci untuk saiz yang sesuai.
Pastikan wheelchair yang dibeli ergonomik (90 rule seperti gambar di bawah).

KENAPA PERLUKAN WHEELCHAIR YANG ERGONOMIK?

IMPAK WHEELCHAIR TIDAK ERGONOMIK:

1. Sakit pinggang.
2. Kurang efisien dari segi mobiliti.
3. Tidak stabil ketika bergerak (easily slipped forward).
4. Risiko pressure ulcer akibat duduk lama.
JENIS-JENIS WHEELCHAIR DI PASARAN:

1. SELF-PROPELLED WHEELCHAIR
User dan caregiver boleh maneuver wheelchair (Pengguna dan pengasuh boleh menggerakkan kerusi roda).
2. TRANSPORT WHEELCHAIR
Caregiver to maneuver wheelchair (Perlukan pengasuh untuk menggerakkan kerusi roda).
Yang mana satu nak pilih? 1 vs 2?
Untuk pesakit stroke, pilihan yang ke-2 adalah lebih sesuai.

3. RECLINING WHEELCHAIR
Sesuai untuk pesakit yang tiada ‘head control’ & spinal cord injury (lumpuh dari leher ke bawah).
4. SPORTS WHEELCHAIR
Pesakit ‘spinal cord injury’ (lumpuh dari pinggang ke bawah) & aktif.

5. COMMODE WHEELCHAIR

Kegunaan aktiviti harian (mandi & ke tandas).
Disarankan yang mempunyai footrest kerana senang untuk dibawa ke bilik air.
Pastikan ianya mempunyai brek.
Beli mengikut saiz pesakit, ukur dahulu.

6. MOTORIZED WHEELCHAIR
Menggunakan bateri, untuk mobiliti.
Semoga perkongsian ini dapat membantu para penjaga untuk memilih dan membeli kerusi roda buat keselesaan pesakit yang dijaga.
Sumber: Twitter MedTweetMYOfficial


Rupanya Ini Cara Tapis Air Karat Dalam Mesin Basuh, Baju Putih Pun Selamat!

“Eiii kenapa berkarat air mesin basuh ni? Habis kotor baju basuhan!”
Pernah tak anda mengalami masalah ini sehingga kotor dan rosak pakaian yang dibasuh terutamanya yang berwarna putih. Mesti ralat dan kecewa bukan?

Sebagaimana perkongsian Doktor Fatimah Salim seorang ahli kimia, yang juga pernah mengalami masalah air paip berkarat sehingga menjejaskan pakaian yang ingin dibasuh oleh beliau. Justeru itu, setelah pelbagai cara diikhtiar akhirnya beliau menemukan satu cara yang mudah bagi mengatasinya.
Bagi anda yang mengalami masalah sama, bolehlah mencuba kaedah ini. Semoga bermanfaat!

Baca juga: Jangan Lajak Servis Kereta & Guna Minyak Hitam Tiruan, Patutlah Enjin Kereta Kotor Teruk!

RUPANYA INI CARA TAPIS AIR KARAT DALAM MESIN BASUH, BAJU PUTIH PUN SELAMAT!
Gambar hiasan.
Ini lagi satu survival skill yang saya pernah kongsikan dulu. Dan nampaknya saya masih lagi perlu amalkan di rumah baru.
Rumah saya ini sudah pasang penapis air di luar, namun masalahnya air paip tetap juga berkarat. Saya sangka memang dalam saluran paip itu sendiri yang berkarat.
Sudah saya panggil kontraktor tengokan, namun macam berjangkit-jangkit pula. Nak cabut gantikan saluran paip ini entah bila lah berhasilnya kan.
Jadi untuk mengelakkan baju yang dibasuh terutamanya berwarna putih terkena karat, saya letakkan kain dalam bekas sabun cuci (detergent) pada mesin basuh seperti gambar di bawah.

Air paip akan melalui bekas detergent ini sebelum sampai ke baju cucian. Mana-mana bahan terampai (punca air menjadi kabut yang boleh meninggalkan kesan pada baju) akan ditapis oleh kain ini.
KAEDAH MENGGUNAKAN KAIN UNTUK MENAPIS AIR KARAT PADA MESIN BASUH
1. Gunakan jenis kain yang mudah menyerap air, lipat beberapa lapisan untuk mengoptimumkan kadar tapisan. Tidak perlu beli kain baru, guna kain yang sudah tidak digunakan lagi saja.
2. Basuh dan gantikan kain ini bergantung kepada tahap kekotoran air. Macam kes saya, seminggu sekali saya akan cuci.
Semoga bermanfaat kepada yang memerlukan.
Sumber: Facebook Fatimah Salim


Rupanya Ini Jenis Dryer Pakaian & Perbezaannya, Ingatkan Semua Sama…

Musim hujan ini mulalah rasa macam seronok pula kalau ada mesin pengering pakaian dekat rumah kan? Tak perlu sidai dan hanya perlu tunggu beberapa jam sehingga kering. Laju dan mudah betul.
Namun begitu sebelum membuat sebarang pembelian, apa kata baca dulu sedikit perkongsian daripada seorang pengguna di Facebook tentang pengering pakaian. Jadi tak ada lah tersalah pilih nanti. Kan dah membazir kalau macam itu.

Baca juga: Jangan Buang TV Lama Anda, Ini Cara ‘Convert’ Kepada Smart TV
3 JENIS DRYER DAN PERBEZAANNYA
1. VENTED

Harganya murah juga. RM800 lebih boleh dapat. Cuma jenis ni kena letak dekat luar. Sebab nak alirkan wap air. Kalau letak dalam rumah, kena sediakan satu saluran untuk tujuan keluarkan air tu.

2. CONDENSER

Harganya boleh tahan. RM1200 ke atas. Jenis ni tak perlu letak luar rumah. Sebab wap akan ditukar menjadi air dan disimpan dalam bekas yang ada dekat mesin ni. Cuma, setiap kali lepas keringkan baju, kita kena buang air tu. Dari segi penggunaan elektrik pula, saya dah semak dekat bill calculator TNB. Akan ada tambahan RM15 hingga RM20 jika kita guna setiap hari. Masih dikira okay lah kan.
3. HEAT PUMP

Konsepnya masih sama dengan condencer. Tapi lebih power dan padu. Harganya kayangan sikit. Sepanjang pencarian, semuanya lebih RM2000. Saya tak reti sangat nak ulas tentang heat pump ni. Sebab saya bukan orang elektrik. Tapi, memang padulah. Terutamanya penggunaan elektrik. Lepas saya cek, sekali penggunaan 800 watt. Kalau saya guna setiap hari, akan ada kenaikan bil sebanyak RM5 saja. Kalau dua hari sekali, RM2.50 saja bil dryer ni sebulan. Bapak murah. Patutlah Samsung claim, kos elektrik hanya RM30 setahun (kalau saya salah tolong betulkan)
“Kalau abang beli Heatpump, harganya memang mahal. Tapi elektrik murah. Cuba kira balik condencer dengan heatpum dalam jangka masa setahun mana yang lebih untung? Biar beli mahal sekali tapi jimatnya berpanjangan. Daripada beli murah tapi bil mahal.”
Lepas basuh, masukkan dalam dryer. Picit-picit, tunggu 3 jam. Siap. Kering boi. Lamanya 3 jam. Kemon. Penggunaan elektrik murah, kot. Lagipun, siapa yang nak tunggu 3 jam tu? Lepas klik start, buatlah kerja masing-masing. Nak tidur ke, tengok tivi ke. Lepastu, bila teringat, barulah keluarkan baju dari mesin.

Tak kedut ke? Ada sesetengah dryer, dia ada anti wrinkle. Baju keluar dari mesin, takkan kedut. Bukanlah tak kedut langsung. Tapi tak berkedut macam kita pakai dryer dobi layan diri.
Paling best, dia boleh memerangkap habuk. Lepas basuh, kita boleh buang habuk yang terkumpul dalam filter. Baju bukan setakat bersih tapi lebih bersih. Ha gittewww.
Boleh dapatkan di Shopee: https://shp.ee/jwq75m7
Sumber: Facebook Rose Dafeeya


Rupanya Ini Kebaikan Probiotik Dalam Jeruk Fermentasi Berbanding Jeruk Segera

Tahukah anda jeruk mempunyai dua jenis iaitu jeruk yang melalui proses fermentasi dan jeruk segera. Melalui perkongsian ilmu pemakanan dari seorang ahli kimia, Doktor Fatimah Salim, jeruk yang difermentasi mengandungi probiotik yang boleh memberikan kesan baik kepada tubuh badan.
Malah, selain jeruk terdapat juga makanan lain yang mengandungi sumber probiotik. Jom cakna mengenai ilmu probiotik di bawah!

Baca juga: Lupakan Bab Bau Busuk, Ketahui Ini Khasiat Petai Yang Tak Disangka!
PERBEZAAN JERUK FERMENTASI & JERUK SEGERA

Beberapa hari lepas, saya ada berkongsi mengenai jeruk timun. Ada yang bertanya mengenai kandungan probiotik dalam jeruk.

TERDAPAT 2 JENIS JERUK
Jeruk sebenarnya ada dua jenis:

Jeruk segera yang menggunakan cuka aka etanoik acid sebagai bahan perapan masam.
Jeruk yang terhasil daripada proses fermentasi. Bakteria/ fungi menukarkan karbohidrat kepada glukosa (gula). Glukosa ditukarkan kepada etanol dan etanol kemudiannya teroksida kepada asid etanoik. Penghasilan asid etanoik akan memberikan rasa masam.

Dari segi rasa, kedua jeruk ini setanding jika bahan campuran jeruk segera adalah seimbang.
INFO MENGENAI JERUK FERMENTASI
Gambar hiasan: Google.com
Bezanya jeruk fermentasi mungkin mengandungi populasi mikroorganisma (contoh bifodo bacterium, propioni bacterium, lacto bacillus, lacto coccus dan streptococcus thermophilus) yang boleh memberikan kesan baik kepada tubuh badan atau juga dikenali sebagai probiotik jika dibandingkan dengan jeruk segera.
KETAHUI PERANAN PROBIOTIK DALAM JERUK FERMENTASI
Kajian menunjukkan probiotik boleh memainkan peranan dalam:

Sistem penghadaman yang baik.
Memperbaiki mood.
Mengurangkan masalah alahan.
Mengurangkan jangkitan saluran pundi kencing.
Mengurangkan risiko kanser usus

LARUTAN JERUK BERFUNGSI SEBAGAI ELEKTROKIT
Selain daripada itu, larutan jeruk sebegini juga boleh berfungsi sebagai elektrokit kerana tinggi kandungan mineral terutamanya natrium. Maksudnya meminum air jeruk boleh membantu merawat masalah kekejangan otot, dehidrasi disebabkan demam atau muntah.
MELALUI FERMENTASI, NUTRISI DIPECAHKAN KEPADA BENTUK MUDAH DISERAP BADAN
Proses fermentasi membantu dalam memecahkan nutrisi dalam makanan kepada bentuk yang lebih mudah diserap badan. Ini menjadikan makanan terfementasi mungkin lebih kaya dengan pelbagai zat tambahan daripada bentuk asalnya seperti vitamin C, B dan K.
Walau bagaimanapun, individu yang mempunyai masalah kesihatan berkaitan sistem imuniti atau mengambil ubat immunosuppressant atau HIV tidak digalakkan memakan jeruk yang difermentasi.
ANTARA MAKANAN YANG MENGANDUNGI PROBIOTIK SELAIN JERUK FERMENTASI
Gambar hiasan: Google.com
Selain daripada jeruk yang terhasil daripada proses fermentasi, makanan lain yang mungkin mengandungi probiotik adalah:

Tempoyak.
Yogurt.
Kefir.
Lassi.
Tempe.
Budu.
Cencalok.
Jeruk bambangan.
Bosou.
Kimchi.
Kicap.
Tauchu.
Kombucha.

 Pun begitu, manfaat probiotik daripada makanan ini hanya boleh diperolehi apabila dimakan terus. Ini kerana haba memasak akan membunuh probiotik.
NOTA:
1. Peralatan dan propose membuat jeruk fermentasi haruslah bersih untuk mengelakkan pencemaran kuman berbahaya contoh Clostridium botulinum.
2. Untuk melambatkan peningkatan populasi bakteria dan mengelakkan pertumbuhan kulat yang berbahaya, jeruk perlu disimpan di dalam peti sejuk.
3. Sudu yang digunakan untuk mengambil jeruk haruslah bersih untuk mengelakkan pencemaran silang.
4. Bahan berasid atau cuka yang berlebihan mampu membunuh populasi bakteria baik. Sebab itu kandungan probiotik dalam jeruk segera ada sangat sedikit.
Semoga bermanfaat.
ChM Dr Fatimah Salim, Ahli Kimia.
Sumber: Facebook Fatimah Salim


Rupanya Ini Kelebihan GABA…Orang Ada Anxiety, Depression Atau ADHD Perlu Tahu!

Mungkin masih ramai yang belum mengetahui atau mendengar mengenai GABA (gamma-aminobutyric acid). Melalui perkongsian ilmu dari Doktor Rizal Abu Bakar, GABA adalah neurotransmitter penting untuk otak.
Tambahnya, mereka yang mempunyai anxiety, depression atau ADHD perlu mengetahui GABA kerana ia mempunyai kesan menenangkan selain, banyak kelebihan lain. Bukan itu sahaja, GABA juga ada di dalam sumber makanan natural seperti senarai di bawah.

Baca juga: Perhatikan Isteri Bila Asyik Mengadu Penat, Rupanya Ada Sindrom ‘Sleep Debt’!
BILA ADA RASA TAKUT ATAU ANXIETY, GABA AKAN BANTU…

Siapa yang ada anxiety, depression atau ADHD kena baca ni. Kena tahu pasal GABA (gamma-aminobutyric acid).

Ramai orang tak pernah dengar langsung pasal GABA. Gaban selalu lah kot. GABA ni adalah neurotransmitter penting untuk otak.
KELEBIHAN GABA KEPADA TUBUH BADAN MANUSIA
GABA ni boleh:

Kurangkan anxiety.
Baiki kualiti tidur sleep.
Ringankan simptom depression.
Legakan PMS.
Turunkan inflammasi pada tubuh.
Tingkatkan kemampuan fokus dalam ADHD.
Naikkan level growth hormone.

Banyak peranan GABA ni. Antara fungsi utama GABA ialah kurangkan nerve cell activity dalam saraf.
Apa yang menarik ialah GABA adalah neurochemical natural yang ada calming effect. Jadi kalau ada fear atau anxiety GABA akan bantu.
Hati jadi tenang. Dada dah tak berombak kencang. Nafas kembali normal.
Nak naikkan GABA kena ambil magnesium, vitamin B6, dan valerian root. Kalau valerian root ni kena ambil dalam bentuk suplemen.
SENARAI SUMBER MAKANAN NATURAL YANG MEMPUNYAI GABA
Gambar hiasan: Jcomp – Freepik.com
Kalau yang natural makan saja:

Cendawan
Bayam
Brokoli
Kobis
Cauliflower
Keledek
Kacang / buah berangan
Walnut dan almond

Bolehlah cuba secara alami pula. Yang natural tak ada side effects buruk berbanding chemical based. Try tengok.
Sumber: Facebook DrRizal Abu Bakar